ह है | है 


। श्रीसीतारामाभ्या नम: । 


।। श्रीसीतारामाभ्यां नम: 
|| श्रीमते रामानन्दाचार्याय नमः 
।। श्रीमते युगलानन्यशरणाय नम: 


श्रीबसन्त विहार पदावली 


0000200007/6/00/7700000070““““7770 


=: प्रकाशक = 


श्रीसीताराम सव्देश कार्यालय 
श्रीलक्ष्मणकिला अयोध्या, (उ0प्र0 ) 


& दो शब्द % 


[ यह भूमिका पूज्य श्री के द्वारा तृतीय संस्करण के सन्दर्भ 
में लिखी गयी थो। संस्करण की सख्या बदलकर इसे यथारूप 
प्रकाशित किया जा रहा है ] 

श्री सीतारामजी की मधुर उपासना में आचार्य प्रणीत पदो 
का सर्वोत्कृष्ट स्थान है रसिकाचार्यो ने उपासना के द्वारा प्रिया 
प्रियतम का साक्षात्कार किया था | साक्षात्कार के पश्चात्‌ ही पदौं 
की रचनायें की गयी हैं। इन पदों के गायन से प्रेमियों को एक | 
अलौकिक मधुररस की अनुभूति होती है। इन पदो में लीला माधुर्य | 
एवं रूपमाधुर्य का सम्यक चित्रण है | कहीं मानलीला, कहीं मिलन, 
इस प्रकार नित्य निकुँज में विहार के पूर्ण संकेत इन पदों में मिलते | 
हैं।इसके गायन से नित्य विहार की मधुर लीलाओ का रसास्वादन 
प्राप्त होता है | 

श्री रसिक प्रकाश भक्तमाल में आचार्य रचित प्रबन्धो के | 
गान प्रमुख भक्ति के अंग कहे गये हैं- अग्रस्वामि आदि के प्रबध 
गान समय समय स्वयं नृत्यगान संध्यावंदन ज्यों कीजिये | जिस 
प्रकार सन्ध्यावन्दन नही करने पर द्विज अपने धर्म से च्युत हो जाते . 
हैं उसी प्रकार रसिकजन यदि इन पदों का नित्य गायन नहीं करते 
हैं तो रसोपासना से च्युत हो जाते हैं अत: नित्य आचार्य प्रणीत पदो 
का गायन अवश्य करना चाहिए । 

श्रोअवध मिथिला के में उत्सवों 

आचार्य प्रणीत पद ही प्राण हैं ! आशा है प्रेमियों को पदों के गायन से 
'श्रीयुगल माधुरी का रसास्वादन प्राप्त होगा । बसन्त विहार के और 


भी अनेक रसमय पद एवं श्रीयुगलप्रिया पदावली 
को मल या थक 
प्रकाशन का सकल्प श्रोकिशोरीजी की कृपा से हो रहा | के पुथक्‌ 


स्वामी सीतारामशरण 


क प्रावकथल % 

रसिक जन चितचोर, कौशल्या किशोर प्रभु श्रीराघवेन्द्र 
की लीला-माधुरी का आस्वादन सिद्ध-मुनीन्द्री के लिये भी स्पृदा 
का विषय रहा है । जिसका कारण है कि असंख्य लौकिक सुखो का 
अनुभव प्राप्त करने के पश्चात्‌ भी जीव की आनन्दाकांक्षा तृप्त नही 
होती । तृप्ति तो एक मात्र ' भूमा आनन्द' से ही होती है जिसके विषय 
में शास्त्र कहते है “यत्र नान्यच्दुणोति नान्यत्पश्यन्नान्यद्विजानाति 
स भूमा।'' 

अब प्रश्‍न होता है कि वह 'भूमा' है क्या? तो परात्पर 
पुरुषोत्तम के आनन्द-तत्त्व में अशेष भावेन विलीन हो जाना ही वह 
भूमा आनन्द है और उस आनन्द-तत्त्व की खोज करें । तो “राम 
सहज आनन्द-निधानू' ' तक पहुँचते हैं । 

अतः उस आनन्द-सन्दोह प्रभु की लीला के माध्यम से 
जीव उसके आनन्दी-स्वरूप से तादात्म्य स्थापित कर सके इस 
हेतु ही पूज्यपाद आचार्यो ने लीला विषयक साहित्य का सृजन 
किया है । उसी क्रम में प्रभु श्रीसीतारामजी के बसन्त-विहार की 
छवि-माधुरी से परिपूरित यह “बसन्त विहार पदावली “ का चतुर्थ 
संस्करण प्रस्तुत है आशा है कि रसिक-उपासकों के साथ-साथ 
सर्वसाधारण भी इस पदावली से श्रीयुगल सरकार के बसन्त 
विहार का मधुमय आस्वाद प्राप्त कर सकेगे | 


शुभेच्छु रा 


मैथिली रमण शरण 


अका दि क्रम से पद सूची 


अबके बसन्त अधिक बनि _ 
अवधपुरी नारि सबै _ 
अनुजन संग बने होरी 
अनोखी लाल लली की 
अहो पिय राम पकड़ि सिय 
अहो रंग होरी खेलत 
आगम बसन्त सब नारि 
आज सोहायो ऋतुराज जरी 


आज बसन्त सोहावन सुन्दर | 


AAA "०५० 


'आज बसन्त नवल मगल_ 
आज जयन्ती मदन वीर की 


3 आज धरि लाल केगाल _ 


आज परस्पर होरी मचाई 


आज होली के रसिकराज _ 
आज बसन्त पंचमीपूजा 
आजु बसन्त वसन्ती सामा _ 


आजू बसन्त चौक जेंवत | 
42 


आजु रंग भीनी होरी 


48 


आजु खेलो रंग होरी | 
आजु सजन सग होरी 


TE सा 


28 


14 
_18 || 
40 | कहुँ सीखे हो ललन ऐसी _ 
54 || काह करौं कित जाउँ सखी 29 


। किशोरी होरी खेलै नवल 


0 


37 
30 
86 


29 || 


11 


6 £ 5 
4 5 
८4. £ 
है टु 


ताम पृष्ठ, 


आयो बसन्त सुहावन सजनी 05 


आयो बसन्त सोहागिनिके | 


आयो बसन्त बसन्ती चूनर 


आरती लालललीकी । 


इक नवल सखी कर कनक _ 


ए हो खेलत दशरथ लाल 


02 एरी मैं तो हार गई अरररर 


10 . 


ऐसी नारि रंगोली कहौ जी 
क 


। कर धरि जनि नृप वारे 


करि गोरी से बरजोरी 


5 कैसे तोहि लखौंगी | 
01 | की जाने छल छैल तुम्हारे 


19 । कौशल राजकिशोर जकिशोर कंवरजी 


। 
20 . कंचन माट भरे केशरि रंग 


42 | कांचनवन कमला के तीर _ 
46 || क्या खूब सजे आज हैं [| 
क्या तुमहीं होरी मतवारे __ 


88 खुलिकै खेलो फाग सखी 


०४ 


पद पृष्ठ | पद पृष्ठ 
खेलत बसन्त राजाधिराज 2 चलीं निकुँज महल हसि 17 
खेलत बसन्त रघुनन्द 5. चिरजीवो होरी के रसिया 68 
।खेलत बसन्त सियाराम 5 चिरजीवो होरी के रसिया 91 
खेलत बसन्त लाडिली चुनरीरंग नभिजावो 30 
खेलत बसन्त रसिकाधिराज 7 ' चुवन लागौ चोलिन चूनरि 67. 
खेलत बसन्त सिय नवल 14 छ- ह. 
खेलत बसन्त पिय प्यारी 15 
खेलत फाग रघुपुरी रुचि सों 21 
खेलत सरयूतीर रयूतीः र री दोउ 
खेलत राम सिय संग 
खेलत आज रसिकसिय 
खेल त खेलत खेल में 


NNER NRCG RANA CEL NINN NNN 


खेलत वन प्रमोद दोउ 


ONAN />०९०९०००९५० 


दा 


जनि करहु रार मोसे से 56 
जाणा चाचा छयल जरा बह 
|| जानकी खेलन होरी पिय कि क 

जोरी युग युग जात Rs 


2 
£ 
3 
3 


3, A ADORNS NN 


खेलत आज अनोखी हारी 


खेलन आई हारी बनि ठनि 


53 


खेलन में उरझे दोउ रसिया 60! 


DN Amare PIP IIT /५५-*- 


खेला दे बालमा संग होरी 80 डंफा बाजै श्रीजनक जनद क दुलारी 26 | 
डार दई मो पे रंग पिचकारी 36 


५ 
AN 


खेले बसन्त सियाजू पिया 17 


खेलैं लाल नागरी आजु 34 ता | 
खेलैं श्री सरयूतट रंग 44 . तन मन धन सर्वस वारि 42 


खलैं राम रंगीले आजु 44 तुम तो नित रारि मचावो 


9 2 ५७७ 


खेलैं रंग भरे दोउ रंग 49 
खेलैं राघोजू तियन बिच | 


'चलहु निकुँज महल प्रीतम 


| देखिय दुति नृपति बसन्त 11 


चलि देखिये रंग होरी 41 | देखो ऋतुपति आयो सजि 13 


० 


पद 


देखु री वसन्त आज लाज 
दोऊ खेलैं रंगीलो होरी 
दोऊ उमगि उमगि खेलौं 
दोउ उ भीने रहो रंग भीने 


नवल बसन्त नवल रंग 
नवल बसन्त नवल दोऊ 
नवल बसन्त निरखि | 
' नवल बधू पिय रघुनन्दन 
नवल दोउ खेलत फाग | 
' नव नागरि बाल बने 
नयो नयो बसन्त नई नई 


'परि मेरो श्याम सनेही . 


प्रीतम होरी मचाना होगा 
34 प्यारी खेलौ पिय संग 


89 फागुन रंग रंगे दोउ 
* फूली श्रीसीय सोहाग बाग 
9 . फूल्यो बसन्त वन आज 


14 वन्दे शिरसा सरस बसन्ते 
50 ` बलमा तोरे संगवा वे अब 
75 बनि आई रंगीली नारि 
84 बनि आये छैला होरी के 


15 बनि बनि आई भाई नव 


बनि आये आये अनोखे आजु 


24 वाह वाह री अवध नृपति 


'पिचकारिन मारि भिजोय 74 


पिचकारी से भिजाई मोरो 
पिय सों रंग भरी नव 


पिय प्यारी होरी खेलैं 

पिय चित चौगुनी तोसों 
पिय खेलिय आजु सम्हारि 
पिय प्यारी तुम्हारो अहो भाग 
पिय प्यारी संग हिलि मिलि 
पिय प्यारी जू खेलें होरी 
पिय सों आज अनोखी 
पियाजू रंगीली होरी आई 


क २ 


__ 49 मधु रितु अई रे भंवरी 
पिय संग सलोनी आज ज. 


74 `| विलसति रघुवर आलि 


58 | मति डारो बरजोरी लाला 


_ 78 | मति मारौ पिचकारी कुंवरजी 
_ 76 | मलि दीन्ह गुलाल सु प्यारे 


78 मद छाकी छबीली गहि 
79 | मच्यो री रंग महल में 
80 माघ पचमी मदन जयन्ती 


see, 


_ 92 मिथिला रस रंग मची होरी 
__ 90 में तो रंगी तुम्हरे रंग प्यारे 


25 | में तो मिथिला की अलबेली 
०६ 


14 प्री चान 


84 


- 38 


मोसे खेलन आवै होरी 
मोसो नाहक करि बरजोरी | 


यह जोरी री नित आनन्द रहो 
या नृपनन्दन राम लला 
ये दोउ खेलत फूल फाग 


रमति रस रामेण बसन्ते सन्ते 
रघुकुल वधू झरोखे झाँके 
रघ्नन्दन खेलत होरी 
रघुबर घनश्याम सुघर 
रघुबर खेलत सिय संग 
रस रंग उमंग रंगी सगरी 
रस रंगन धूम मचायो 
रसिया तेरे रंग की बलिहारी 
रसिया को नारि बनाऊँगी 
राजत बसन्त बन डगर अगर 
राम लला रस होरी खेलें 

राम रसिक रंग होरी मचाई 
री तेरे नयनन में कछु 

री दैया मोरी अंखियन 

री वह पीर न जानत 
ऋलुराज सरस प्रिय आयो 
रंग डारो न मो पै धनुधारी 
रंग होरी रे मचाई रंग होरी 


sm (०००० FN 


रंग रसिया खेलत होरी 


हा 


75 सखि सोहै मोहे मोहिरी | 
79 ' सखियाँ लागी छिरकनरंग 4 
71 सदा चिरजीवोरंगभरि | 
88 सखियन रङ्ग रगे होरी | 
12 | सखियन धरि हरि सखिय 


पद पृष्ठ 


23 रंग बरसत कुँवर किशोरीजू 
57 ¦ रंग होरी होरी होरी लाल 


` रंग महल मधि चहल पहल 
89 रंग होरी रे होरी रे आज 


46 रंगीले रंग महल में 
39 रंग भीने राजकमार छैला 


44 सइयाँ जाने न पइहौ डारो न 
63 सखी री काह कहौ में 

24 . सरयूतट राम खेलैं होरी 

56 | सलोनी सिय गोरी पिय 

85 सलोनी श्याम सों आजु 

11 _ सरयूतट कुंज मची होरी 

27 सजनी आजु मिले मोही 

29 | सखि होरी में धरि लैहौं 

36 | साजि चलौ भली भाति 

65. 

23 ललन जनि डारो लाल गुलाल 29 
31 ललना लोनी नवल रंग 


74 | 
'लाड़िलीमाननकीजै | 


23. 


शि वि 


पा हा यै 
सारी भीजि गई पिय 50 होरी खेलि ले री तेरै | 


साजु नवेली रंग तू 53 | होरी खले लड़ैंती लाल सौ 
साजन सारी में दाग लगायो 63 | होरी धूम मची मिथिलापति 43. 
सिय सहित राम खलत 6 होरी मची प्रमोद विपिनमें १. 
सिय लाल रसिक सिरताज 58 होरो खेलने लाई सखियाँ 52 
सीताजू खेलहिं होरी 32 होरी खेलतराजदुलारी &॥ 
सुनि सुनिबसन्तसब 16 होरी खेलत कोशलराज 5 
सुनि आई री आज मैं 38 ¦ होरी आई प्रान प्रिय प्यारो 58 
सुन्दर रामलला अबही 47 | होरी के मिस मौज मचायो 59 
सुनयना घर चलो गुइ्या 87 | होरी के रस रंग रैंगाई 59 
सइयाँ से खेलत होरी हो 62 होरी आई लला सब भाँति 6! 
सुकुल पंचमी आई सुहागिनि 4 | होरी मै न खेलिहों महाराज 6 

| श्याम मुख रंग की बूंद ढरी 25 | होरी खेलन में मोसे अटके 6 
' श्याम मुख लाल गुलाल लगी 55 'होरी रंग महल में खेलत 6 
श्याम मोरी गोरो बहियां 53 | होरी रची रंग भारी 56 
'हिय हेरो हमारी हवाल पिया 61 | होरी रंग मचौहों आयो 
हिय अभिलाषसुप्यारे 81 | होरी खेलत राम सिया 
'हो मेरी अखिन में जनि _33 | होरी खेलिबे को ठाटि 


हो राघो चुनरी मिजोय 67 होरी में आये 88 
' हो रही होरी अवध में _ 73 | होरी पुरी 88 


' होरिया रंग धूम मचाऊँ प्र” 

श्रीसीतारामाभ्या नम: 


श्रीबसन्त विहार पदावली 
पद-1 
आजु बसन्त पंचमी पूजा सिय रघुबर को बधाई। 
कनक कलस सजि भरि धरि सिर पर अम्बु बौर लव लाई। 
चोवा चन्दन और अरगजा मोतियन चौक पुराई।। 
रतन जटित पिचकारी कर गहि केशरि रंग भराई। 
तकि-तकि मारत श्रीरघुबर को अबिर गुलाल उड़ाई।। 
श्रीघुबर सिंहासन बैठे निरखि-निरखि सुख पाई। 
छोरब छिरकब भरब परसपर ऐसो खेल मचाई।। 
नवल बसन्त नवल बन मोरे नवल लाल मन भाई। 
अग्रअली गावहिं श्रीरघुबर फाग परम पद पाई।। 
पद-2 
अबके बसन्त अधिक बनि आयो राघव खेलत होरी हो। 
 खेलत रहत सदैव अवधपुर यह सुख कबहुँ न पायो हो।। 
और बेर बहुतै सखि मिलि-मिलि मारत भरि पिचकारी हो। 
अबके खेल सरोवर सन्मुख कहि न जाय छवि न्यारी हो।। 
चोवा चन्दन अतर अरगजा नाना रंग अबीर हो। 
केसर कुमकुम कीच मची मानो बरसत भादों नीर हो।। 
चंग मृदंग उपंग खंजरी मधुरे सुर सहनाई हो। 
जीतत जबहिं नायिका नायक सहचरि उठत बजाई हो।। 

पपनननननाननतनानव्यटय<<:<बड्ड 
कोउ सखि शुचि श्लाघी प्रीतम को कोउ सीता गुन गावे हो, 
दशरथ जनक दुहँ मिलि प्यारी गारी देहिं देवाबैं हो।। 
यह छवि निरखि सुमन सुर बरसत उचरत जय रघुराई हो। 
सीताराम फाग रोग राते अग्रअली बलि जाई हो।। 
पद-3 
खेलत बसन्त राजाधिराज। देखत नभ कोतुक सुर समाज।। 
सोहैँ सखा अनुज रघुनाथ साथ । झोरिन्ह अबीर पिचकारि हाथ।। 
बाजहिं मृदंग डफ ताल बेनु। छिरकें सुगंध भरे मलय रेनु।। 
उत जुवति जूथ जानकी संग। पहिरे पट भूषन सरस रंग।। 
लिये छरी बेंत सोधें विभाग। चाँचरि झूमक कहें सरस राग।। 
नूपुर किकिनि धुनि अति सोहाइ। ललनागन जब जेहि धरहँ धाइ।। 
लोचन आँचहिं फगुआ मनाइ। छाँड्हि नचाइ हा हा कराइ।। 
चढ़े खरनि विदूषक स्वाँग साजि । करें कूटि निपट गइ लाज भाजि।। 
नर-नारि परसपर गारि देत। सुनि हँसत राम भाइन समेत।। 
बरसत प्रसून वर बिबुध वृन्द । जयजय दिनकर कुल कुमुद चंद ।। 
ब्रह्मादि प्रसंसत अवधवास। गावत कल कीरति तुलसिदास।। 
पद-4 
आगम वसंत सब नारि रतिवन्त तामें, 
लीन्हें शरचाप श्यामकन्त लाग्यौ बहकन | 
कीरगन तुण्ड ऐसे मण्डित श्रृंगार किधौं , 
शेष मुख ज्वाला से पलास लाग्यौ चहकन | । 
काम कसो दूतभूत भ्रम भृंग फूलन पै, 

n\n 
जहाँ-तहाँ रत्नागिरि श्रृंग लाग्यौ महकन । 


रामसखे विरहिन के हूके उठन लागीं, 
विष कैसी फूँकै पिक शत्रु लाग्यौ कहकन । । 
पद-5 
मधु ऋतु आई रे भँवरा कहियो संदेशो मेरो जाय। 
रति कर विकल अवध सुन्दर बिनु छिन-छिन कलप विहाय।। 
चलिये लाल जनकपुर ते अब युवतिन के हित पाय। 
रामसखे उर तपन बुझैये सरयू तट रस प्याय।। 
पद-6 
वन्दे शिरसा सरस वसन्ते सीता सह श्रीरामम्‌। 
सरयू पुलिने मणिगण रमणे विद्युत युत घनश्यामम्‌। | 
विपिन निकुँजे प्रफुलित कजे प्रमदागणमभिरामम्‌। 
वल्ली द्रुम भवने श्रमकण शमने भोभित तन शत कामम्‌।। 
करिरिव करिणीनां विहरन्तं केलिकला गुणग्रामम्‌। 
ललना लीलायां खलु लुब्धं मम दूग लाभ ललामम्‌।। 
कर्प्रागर केशर सलिले रमत रति रस धामम्‌। 
मन्मथ मथने यतने निपुण कान्तकृत भुज दामम्‌।। 
नव रँग मुकुरे मधुकर निकरे पिक मुखरे विश्रामम्‌। 
विगलित कच कुच सुरति सुधीरं रमणी धरिभुज वामम्‌।। 
शीतल मन्द सुगन्धित पवने काम कला कमनीयम्‌। 
पद्मासने रसिक गिरि गीतं रमणी रस रमणीयम्‌।। 
कोलिक कीर कुरंग विलासे बाला मुख नव रूपम्‌।। 

परमानन्दे सखि जन वृन्दे नायक गन गुण भूपम्‌। 
ऋतुपति काले परम रसाले इत्थ नित्य विलासम्‌ || 
कृपानिवास वदति मे हृदि भो कुरु कान्ता सह वासम्‌।। 
पद-7 
रमति रसं रामेण वसन्ते सीता सरयू कूले। | 
कमल वरूथे मधुकर यूथे पय पूते तरु मूले।। 
कर कजे धृत अरुणावीर मंडति मुखमारामे।। 
अंचतिरूपमेव शोभा या शुभ रागेण स्वधामे।। 
दुग संज्ञामिकरोति सखीना सर्वाङ्गता समीपे। 
वर्षाकाले चपलारिवता चुम्बन्ती घन रूपे।। 
दर्शन्ती निज गुण सरन्ती हर्षन्ती हरि सगे। 
कर्षन्ती सुमनांसि रंगं वर्षन्ती प्रत्यङ्गे।। 
पतिना रति रस रगे प्रौढ़ा नौढ़ा नवल विलासे।। 
मन्दस्मिता युवा युवतीभिकुशला काम प्रकाशे।। 
कलिता कनक लतेव प्रलीना श्यामा-श्याम तमाले । 
मधुरालापैकेलि कलापैर्कृत कान्तं रस जाले।। 
कर्पूरागर केशर कुमकुम मृगमद सौरभ पंके। | 
पलत गो गीतं पर सुख नीतं रामा रामस्यांके । | 
१पानिवास वदति कुरु वासं प्रभु सह मे हत्‌ कमले। 
है सीते! सर्वाङ्ग पुनीते ते पद्भ्यां कृत विमले ।। 
पद-8 | 
शुकुल पंचमी आई सुहागिनी सुधरि सुभग तन सजिये श्रृंगार | 

444 
आगम फाग बसंत मनावो राम रसिक संग रस को त्योहार।। 


बरस दिनन के मन को मनोरथ सफल फलन को आजु बहार | 
कपानिवास सिया स्वामिनि सुख राम सखन हित सकल उधार।। 
पद-9 
आयो बसंत सुहावन सजना मन भावन खेलैं पिय प्यारी। 
पीरी पाग केशरिया जामा पीरी सिया तन सुन्दर सारी।। 
आमाँ बौरे टेसू फूले विविध रंग फूली फूलवारी। 
पीरी अबिर गुलाल उड़ावत केशर रंग छिरकत पिचकारी । | 
गावत रंग रंगीली रंग सौं चहुँ दिसि ठाढ़ी सखी सुकुमारी। 
सरयूसखी हरषत छवि निरखत बार-बार जावै बलिहारी । | 
पद-10 
खेलत बसंत रघुनन्द चन्द। रसखानि खुली आनन्द-कन्द ।। 
एक ओर जानकी सजि समाज। जनु सेन जुरी रति छ रितुराज।। 
बाजहिं बहु बाजन सरस राग। गावहिं द्वौ दिशि रागन्ह विभाग ।। 
मारहिं कुमकुम मुख तानि तान। छूटहिंजनु बहु रति मदन बान।। 
फूटहिं कुमकुम लगि स्रवहिं रंग। जनु अरुण सुधा शशि हति अनंग | 
पुनि रंग भरे पिचकारि छूटि। जनु चहत मदन रति भवन लूटि।। 
. भरि झोरिन्ह अबिर गुलाल मारिं। मूठिन्ह भरिमारहिं दौरि-दौरि। 
रामचरण नभ अंग छाई। छवि कहत शेष शारद लजाई।। 
पद-11 
खेलत वसंत सियराम लाल। सुख सिन्धु उमगि आनंद माल।। 
। दुहुँ ओर चले पिचका अपार। जनु चलु हवाइ रति विपुल मार।। 

I ०७७ 
पुनि फूल छरिन्ह की परिय मारि । जनु चन्दन ते बढिय रारि। 
जुटि दोउ समाज अति हर्ष माहिं। मलि रंग कपोलन्ह भागि जाहि।। 
कोउ काहु के पट भूषण उतारि। लै भजहिं धरहि हॅसि देहि डारि। 
एक-एक परस्पर धरहि धाइ। करि वेष विपर्यय गाइ-गाइ।' 
्रह्मादि देव नभ सहित नारि। नाचहिं गावहिं रंग सुमन झारि।। 
अतिसय अनंद नहिं बरनि जाइ । लिखि रामचरण कविमति अघाइ।। 
पद-12 
सिय सहित राम खेलत बसंत। उत सखा अमित इत सखि अनंत।। 
इत उत पहिरे पट विविध रंग। इत मोहित रति उत लखि अनग।।. 
उत कर पिचकारी रंग भार। इत सुमन छड़ी कुमकुम अपार।। 
सिय चारि चतुर सखी वचन पालि । गई राम निकट कहे सुनहु लाल। 
जो कह्यो जानकी कही पुकार। दीजै फगुवा न त लिखतु हार।। 
सुनि विहँसि राम लखि सखन ओर । धाये पिचका धरि करत सोर।। 
तब सखन सखिन पर रंग डारि। दीन्हो हटाय तिन छाड्न मार।। 
पुनि राम वदन कुमकुमन मारि। हँसि निज समाज भार्गीप्रचारि।। 
पुनि इत उत से सब आई धाय। मारे रंगन अति गाय-गाय।। 
तब दोउ समांज अति हर्ष पाय। बाजन लागे बाजन सोहाय।।. 
जनु युग समुद्र आनँद मिलाय। सखि रामचरण तामें नहाय।। 
| पद-13 
खेलत बसत लाडिली लाल। सुख सिन्धु उमँगि आनंद माल।। 
वन अदभुत जहाँ अति नित बसंत । प्रभु विहरत लीन्हें सखि अनंत | 
तन लसत स्वेत पट सुभग अंग। जनु बाल हंस बस बीच गंग ।। 

तार 
हँस रंग विविध डारत कृपालु। जनु कुन्द लतन्ह पर बेठे लाल । । 
सब सखिय सुमन लै विविध रंग । एक रचि वितान मोहित अनंग । | 
तर सुमन सिंहासन रचि बनाइ। छबि कहत कोटि शारद लजाइ। 
तेहि पर सखियन बैठाय श्याम । लज्जित प्रति अंगन कोटि काम | 
तहँ नाचत सखि करि विविध गान । धिधकत मृदंग धधकत निशान । । 
बीना तमूर नेदुर उपंग। रस भरिय भेरि बाजत मुचंग।। 
नूपुर कंकन किकिनि सुराल। गति थेइ थेइ थेइ थेइ उठत ताल । | 
गावहिं अनूठि रागिनि रसाल। सुनि रस बस विहँसत उठे लाल ।। 
रस हेतु धरे प्रभु अमित रूप। एक ओर भई सखि छबि अनूप | | 
पिय ओर चलहिं पिचकारि चारु। सखि ओर अबीरन परी मारु । । 
भई कीच अगर कुंकुम सुरंग। सुख सिंधु बढ़ेउ आनंद तरंग । | 
एक सखिय नाम हेमा प्रवीन । चलि रस छल करि प्रभु पकरि लीन।। 
कोइ हार पिताम्बर लियो छीन। कोइ निज उर प्रभु उर डारि दीन।। 
कोइ चुम्बत मुख लालन लडाइ । कोइ हँसत पान वरसल लगाइ । । 
मिलि प्रीतम सखि अह्लाद रूप। रचि रामचरण राहस अनूप।। 
पद-14 
खेलत बसन्त रसिकाधिराज। रघुनन्दन सिय सँग अलि समाज । । 
नव अंग-अंग वर वसन साज। बाजे मृदंग अरु विविध बाज।। 
तहँ अलिगन गावें सरस राग। रागीजन मन अनुराग जाग।। 
कह चन्द्रकला सुनिये जू लाल। फूल्यो प्रमोदवन द्रुम रसाल।। 
सजि गावत चलैं बसंत राग। मनमोहन दोङ मिलि एक संग।। 
आये जहाँ बन मध्य धाम। आयत विशाल सुखमा ललाम।। 


1__ 

तेहि मध्य कुञ्च बैठे जू आय। तब चन्द्रकला वीना बजाय।। 
नाचन लागीं अलि विविध भाव। गावहिं बसंत अति सरस चाव || 
ऋतुराज सहचरी वेष कीन्ह। मेवा भरि थारन साजि दीन्ह।। 
फूलन सिंगार किए अपने हाथ। निरखत छवि होय रहे अति सनाथ। 
तब युगलप्रिया रुचि समय पाय। झोरी गुलाल होरी मनाय।। 
पद्‌-15 
इक नवल सखी कर कनक थार। तामें रतन कटोरा धरे चार।। 
तामें अबिर गुलाल-गुलाब वारि। बहु भाँति अतर चोवा सुधारि। 
बहु मणिन जटित पिचकारी हाथ। प्रमदागण राजै अमित साथ।। 
अँग भूषण वसन वसन्ती सोह। जेहि निरखि रमा रति उमा मोह।। 
करीं गान वसन्ती नवल राग। डफ झाँझ मृदंग मजीर लाग।। 
सिय रंग भवन कीन्हों प्रवेश। निज प्रभा प्रभाव कीन्हों सुवेष ।। 
तबहीं द्रुम फूले नवल फूल। बढ़ि विपिन छवि एक होल।। 
मन मधुकर गुंजत चहुँ पास। नव कोकिल रव करे मन हुलास।। 
नव लता कुसुम जहँ सरस सोह। महि सुमन छाइ मुनिमन विमोह। 
नव शीतल मंद सुगंध बात। तन परसत मनु शर काम घात।। 
बैठे सिय रघुवर सुरभि महल। तहँ पहुँची यहि विधि करत सहल। 
धरि थार निकट कीन्हों जुहारि। निरखत हरषीं सब नवल नारि।। 
रघुवर तब भरि मूठी गुलाल। सिय ओर चलाई हँसि रसाल।। 
तब चन्द्रकला चोवा लगाइ। पिय युगल कपोलनि निकट आइ। | 
यहि भाँति परस्पर हरषवत। पिय प्यारी खेलत लगे बसंत ।। 
दोउ टोल रचे करि सम विभाग। सखि नाचत गावत बढ़ी लाग । । 


2333-00 .“.“-“.“._ 

-_- डफ झाँझ मृदंग भेरि। करें कौतुक प्रमदा पियहिं घेरि।। 


` अलिगन हरषैं छवि हेरि-हेरि। लियो रसिकअली फगुवा निवेरि। 


पद-16 
नवल बसंत नवल रंग फूल्यो बिपिन प्रमोद री माई।। 
विगलित कुसुम नवल महि छाये उपमा वरनि न जाई। 
मनहुँ नवल ऋतुराज सभा हित बिछे गलीचा आई।। 
बोलत नवल कोकिला चहुँ दिशि मधुर वचन सुखदाई । 
मनहुँ सलज नववधू पिया घर मंद गिरा बतराई।। 
नवल समीर त्रिविध सुख सरसत मनसिज मन अधिकाई । | 
नवल-नवल प्रमदा मंडल बिच नवल सिया रघुराई। 
खेलत नवल वसंत उमगि उर अबिर गुलाल उड़ाई। 
गावत नवल बसंत नवल तिय बाजे विविध बजाई | 
चोवा चन्दन अतर अरगजा चुरवनि चोट चलाई ।। 
भरि-भरि रंग कुमकुमा फेकत हँसि-हँसि ताल बजाई। 
भीजे रंग वसन झीने तन ललित रहे लिपटाई।। 
वारत प्राण पिया या छबि पर नैन रहे उरझाई। 
सकुचि सिया तब सखी ओट लै केसरि पिचका चलाई ।। 
पेलि चले प्रीतम प्यारी दिशि तब युवती सब धाई। 
रसिकअली धुंध अबीर की सरस रीति सरसाई।। 
पद्‌-17 
कचन माट भरे केशरि रंग खेलत सिय रघुवर वसंत | 
अंगराज नव भूषण मणिगण वसन वसन्ती तन लसन्त।। 

-ऩजऱः__*|चह्च्क्तक्त्त्न्क्कक्त्च्चच्च्ट | 
हास विलास नवल रस सरसत अरस परस छवि अधिकवंत | | 
गान करत नाचत प्रमदागण सुनि प्यारी अति हरषबंत।। | 
तति--तकि तिय उर मारत पिचका दौरि-दौरि पिय कर गहंत। 
रसिकअली अबला तब पिय को जीतो करि-करि रस झपंत।। 

पद्‌-18 
नवल वसंत नवल दोउ खेलत कनक भवन में आज। | 
रसिकशिरोमणि सिय रघुनन्दन फेल्यो नव ऋतुराज।। | 
केसरिया रंग सारी सिया तन पिय शिर पाग सुराज। 
भूषण अंगराग नव अंगन बरनत कवि उर लाल।। 
नव वय नव छवि निपुण कला बहु अलिगण गान विराज । 
कंचन पिचकारी सबके उर कमलनि लै छवि छाज।। 
बरषत कादम्बिनि ज्यो रगन डफ मानौ घन गाज। 
कचन कलित वसन अचल की दमकि दामिनी धाज।। 
जम्यौ नवल उर नेह अलिन के गई लाज कित भाज। 
अबिर उड़ाइ करत अँधियारी ' रसिक ' गहन के काज ।। 
पद-19 
फूल्यो वसन्त बन आज री | 
देखत दृग दुति दिव्य दशो दिशि सरसावत रसराज री ।। 
मनमोहन तून गुल्म लता प्रिय पल्लव सरस समाज री। 
युगलअनन्यअली सिय पिय मुद हेतु सुप्रिय ऋतुराज री।। 
पद-20 
आज सोहायो ऋतुराज री। 


५० शीति शीबसल्त विहार पदावली | 


बिगसे सरस सुमन बागन बिच गुंजहिं अलि छबि छाज री।। 
युगलअन्यअली गावहिं गुन हिलि मिलि सिय रघुराज री।। 
पद-21 
सखि सोहे मोहें मोहि री। | 
सुन्दर रितु सिरताज राजमनि कहा कहां रुचि तोहिं री।। 
कूजत कल कोकिल कलापि बहु बिहँग सुतरु अवरोहि री।। 
युगलअनन्यअली लालन नव नेह जमत जिय जोहि री।। 
पद्‌-22 
देखिय दुति नृपति वसन्त री। 
मनसिज मीत सहित सोहत मुख सरसत सरस समन्त री।। 
नव द्रुम बेलि भँवर पल्लव मकरन्द सुमन विकसन्त री।। 
युगलअनन्य भेंट बहु विधि धरि जनु रिझवत सियकन्त री।। 
पद-23 
आज बसन्त सोहावत सुन्दर पिय सँग रँग बढ़ाव री। 
विविध वियोग व्यथा बहु दिन की कुलफत कलुष कढ़ाव री ।। 
श्याम सनेह सनी सखियन मिलि चित चख चाह चढ़ाव री। 
मन मोहन सियवर मयंक मुख चमक सुमनहिं मढ़ाव री।। 
समता शौक सप्रेम पतिब्रत भूषन सुगुन गढ़ाव री। 
युगल अनन्य पहिरि प्रीतम मन मंजुल मतिहिं पढ़ाव री।। 
पद-24 
ऋतुराज सरस प्रिय आयो। दृग युगल माधुरी छायो।। 
पल्लव नवल अमल सोहाग सर सरसिज उर बिगसायो । | 


काकाको 7 ्् 


श्रीबप्तन्त विहार पदावली 11 


lbs = A a 


EEN हा | आळ 


3... 35 ..---ऋ- 7 य य्य: 
मधुर मृदंग चंग चौगुन चित चाह मर बढ़ायो।। 
सहज सनेह सुभग सरिता से रंग-तरंग उठायो। 
प्रीतम प्रिया प्रमोद बिबस करिं अद्भुत रहस रमायो।। 
बारह मास विलास हर्ष तरु फल जनु इ" दरसायो। 
युगलअनन्यशरण रसिकन हिय परम प्रेम प्रगटायो।। 

पद्‌-25 
राजत बसन्त बन डगर-डगर। सब नगर अगर कर कीच सगर।। 
नरनारि करैं रुचि रंग झगर। सोहै सरयू के कूल कगर।। 
लिये फूल छड़ी सौंधे सँवारि। करि कौतुक कोटिन देत गारि।। 
खर स्वान श्ृगालन कोइ सवार । जनु तनु धरि ऋतुपति संग मार।। 
लै लपकि झपकि पिय पकरि लीन्ह। फगुआ मगाय सिय जान दीन्ह। 
मचि मोद महा रह्यो मंजु माल। सियरामली लखि भई निहाल। 
पद-26 
विलसति रघुवर आलि बसन्ते । 
शीतल मन्द सुगन्धि समीरित सरयू तटे दिनान्ते।। 
अमल कपोले कुण्डल लोले विलसत आभा पूरे। 
मनसिज केतु बिम्ब इव मनसिज मुकुर तलेन विदूरे । । 
कनकासने पीत पर राजित नव नीरद मद हारी। 
कनक गिराविव मरकत शृंगं तदुपरि तिमिर दिवारी । । 
जनकसुता वदन द्युति पूरित पाण्डुर वदन विहारी । 
रघुवर वदन नील विभया हरिताभा जनककुमारी । | 
पवन वशादतिसूक्ष्म सलित कण पूरित तनु रति कामम्‌ । | 

कि 
कान तता वदा व कक 
ज्ञान वसन्तागम सरयूरिव नलैः प्रसिंचति रामम्‌।। 
परम विसाल रसाल कुसुम कृत कुँजे मधुकर गुजे। 
सुखयति रघुराजो रघुराज सखि समूह सुख पुञ्जे।। 
पद- 27 
देखो ऋतुपति आयो सजि समाज, सुनि राम भये महाराज आज | 
कियो प्रथम भेंट सिय की सोहाग, दूजे तरु कुसुमित समय साज।। 
तीजे बहु बाजन सरस बाज, सुनि विसरि गयो गृहकाज लाज | | 
नित नइ बहार निशिदिन अपार, सुखमा सर फूल्यो द्वार-द्वार।। 
ज्ञाना अलिपिय मन भ्रमर पाय, तेहि गलिन अलिन संग रंग मचाय। 
पद्‌-28 
आयो वसंत सोहागिनि के हित जाको सोहाग तिहुँ पुर छायो। 
और है कौन कहौ जग में जेहि को यश वेद पुरानन गायो।। 
सीय सहेलि नवेलि सबै अलवेलि भरी गुण रूप सोहायो। 
और की काह चली सजनी जिन राजकुमारहिं नाच नचायो।। 
जाकी कटाक्ष विलास अनोखि पिया चितचोर को चित्त चो रायो। 
ज्ञानाअली मनभावन को गहि आजु सियाजू की भेंट करायो।। 
पद-29 
खेलें बसन्त सियाजू पिया संग अंग उमंग महा सुकुमारी । 
कोटिन राजकुमार कुमारि दुहूँ दिशि भीर भई अति भारी । | 
केशरि रंग अबीर कुमकुमा धुंधि गुलाल छई अँधियारी । 
एक सौं एक महा रगरी पिचकारिन मारै प्रचारि-प्रचारी । । 
रंग-तरंगनि भाव तरंग दुहूँ दल कूल समूल उखारी।। 


श्वीबस्तव्त विहार पदावली 13 


लाज भगी भय मानि अभागिनि गावहिं गीत रसीली गारी | | 
भीजि गये पिय के पटपीत सियाजू की भीजि गई तन सारी | 
ज्ञानाअली सुख सिन्धु परी नहिं सुझ कछू चहुँ ओर निहारी । । 
पद-30 
देखु री वसन्त आज लाज को न काज कछु प्राण प्यारो छेल मैरो गैल 
ठाढ़ो रंग सों। सखन के संग सोहै सुखमा अपार को है, भूप के 
कुमार सुकुमारि जोर संग सों।। एक तो गुलाल लाल दूसरी नृपाल 
लाल तीसरी वसंत लाल रंग के उमंग सों। देखिकै समाज साज 
लाजहू को काज गयो ज्ञानाअलि भायो भयो प्यारीजूके संग सों।। 
पद-31 
आज वसंत नवल मंगल दिन अवध नगर आनन्द बधाई। 
अद्भुत रूप अनूप भूप सुत निरखो सखी बने रघुराई।। 
नवल वसन अरु रवल रगे रंग नवल-नवल भूषन छबि छाई। 
श्रीदशरथनन्दन छवि निरखत रतनहरी सिय बलि-बलि जाई । | 
पद-32 
नवल वसन्त निरखि श्रीजानकी राम रूप रस सों सरसानी। 
रतनहरी यह सुन्दर i वरनि-वरनि शारद सकुचानी । 
दा रहौ मोरे हिय मँड्रानी।। | 


तनन 
मुखचन्द्र विनिंदित चंद्रहार। दुति दसन अधर छवि मयनवार। 
कंकन किकिनि धुनि धरत मयन। झझकनि नूपुर गति करत चयन | 
करकज प्रिया कुमकुमा सार। पिचकारि लाल कर छवि अपार | 
भरि-भरि सुरंगधरि-धरि सुहाव । पियपकरि लेहि सिय अपनी दाव | 
मुख मसलि-2 दश दिसि सुभाग। ललनागण धरि-धरि लेहिं फाग । | 
छबि वन प्रमोद नवतरु रसाल। सब मनि निकुँज भरि सुर सुताल । | 
भूषण विचित्र दशदिशि सुध्यान। यह रस वसंत सियाअली लुभान । | 
पद-34 

खेलत वसत पिय प्यारी संग। छबि देखि लजित बहुरति अनंग। | 
भरि चौप चाह बाढ़ी सुप्रीति। दोउ अरस परस मन धरे हैं जीति।। 
सब सौज साज लिये सखी पास। करै कूट सुन्दरी हिय हुलास । | 
लपटे-झपटे गहि-गहि सुअंग। हरषैं-बरषैं ठिरकें जो रङ्ग।। 
खेलें गुलाल मुख रही छाय। मनो अवध अरुण बिधु उग्यो सुहाय । । 
छूटी अलके रँग चुवत जात। भीगे पट झलकत तनु सुहात।। 
गावे सखि बाजैँ विविध तार। छूटत पिचकारिन्ह रङ्ग धार।। 
मद को उमंग जीवन को जोर। गहि लीन्ह लाल नहिं सकत छोर ।। 
अंजन अँजाय मुख मीडि दीन्ह। हा हा कराय सिय अंक लीन्ह। । 
यों नित विलास है कनक महल । रस-रेल-खेल-सुषमा को जाल | | 
यह केलि फाग आगम मनाय। दंपतिअलि लोचन नहिं अघाय। | 
| पद-35 

नयो-नयो वसंत नई-नई बहार । नये प्रीतम प्यारी करें बिहार । | 
नई सखी संग गार्वै उमेंग। बाजै उपङ्ग भेरी मृदङ्ग।। 

ता 
कोयलिया बोले हरित डार। आसन्ह पर भौरा कर गुञ्जार म 
बनि नवल कुँज रहि लता झूलि। सोहें बनवारी हरित फूलि।, 
तरु पल्लव आये डार-डार। मारुत सु। ध बहे जगे मार, 
मन भावन पावन भूमि प्रीति। दोउ उमगि उठे खेलन को चीति।। | 
तब सखिन्ह सियाको सैन कीन्ह। लालन शिर कसरि ढौरि दीन्ह।। | 
डास्थौ गुलाल प्यारी पै जाय | मुखसौं कार केसरि मिलाय।। ' 
चोली ढिग प्रीतम अतर देत। प्यारी हसिकर कर टारि देत।। 
दोउ श्याम गौर शोभा अपार। मदमत्त भये नहिं तन सम्हार।। 
रसरंग बढ्यौ सुख समो पाय। दंपतिअलि लखि बलिहारि जाय।। 
| पद-36 
सुनि-सुनि वसन्त सब दौरे। खेलत श्रीसिय कन्त बाग।। 
सजे बसन्ती साज सजन हित भई सब मति गति औरे।। 
छिरकत रंग उमंग भरे हिय निरखत श्यामल गौरे। 
रसिक कदम्ब प्रेम मद माते भये अम्ब तरु बौरे।। | 
जड़ बन तरुवन भइ ऐसी गति चेतन कौन कहौ रे। 
रामवल्लभाशरण अवध वसि निरवधि मोद लहौ रे।। 
पद-37 
फूली श्रीसिय सोहाग बाग। जहँँ कन्त वसंत नितैउनुराग।' 
पद सद तल अमल सुकमल लाल । जहँँ नितहिं महावर रचित लाल 
28 धुनि सुनि-गुनि हिय निहाल। नव नेह-मेह बरसत रसाल। 
काट किकिणि रव रसप्रद विसाल । नाभी सर रमि पिय मनमराल 
भुज हेमलता पिय तन तमाल। चहुँदिशि सुवाल मणि आलवाले. 
६ सुराल मणि आलवा 

वव 
नित कोकिल बैनी गार्वै राग। लहि युगल बिहारिनि सुख सोहाग। 
पद-38 
चलहु निकुज महल प्रीतम ढिग चहुँ दिशि लखु अमवाँ बौराने । । 
बगरान्यो बसंत वन प्रफुलित भौंरा कमलन माँहि लुभाने। 
लै पराग उडि इत उत डोलत टपकत रस तेहि महँ अरुझाने | 
हँसत मंद गवनी नव नागरि लखि अलियन के दृग ललचाने | 
जाय मिलीं मोहनि निकुज बिज चटक मिले नैना रस साने । | 
पद-39 
चली निकुँज महल हँसि प्यारी झुकि प्रीतम गर दै गलबहियाँ। । 
निरखति चन्द्र वदन सुख लूटति यह शोभा सुख अनत न कहियाँ। 
हँसि बतरावति सैन चलावति झलकत पानन आनन महियाँ।। 
ललकत जिय हलकत नथ लटकन लटकत अलक कपोलन पहियाँ। 
छिटकि छटा मोहनि बगरानी रितु वसंत सम रितु कोउ नहियाँ।। 
पद-40 
क्या खूब सजे आज हैं ये यार वसन्ती। 
छाये हैं छटा छैल पै भृङ्गार वसन्ती।। 
है पीत पाग सिर पर कलंगी भी पीत रंग। 
जामा भी जिस्म जेब जरी तार वसन्ती।। 
पट पीत ही है कटि में पटुका भी पीत हैं। 
रूमाल हाथ सोह कुसुम वार वसन्ती।। 
है कनक भूषणों के सब पीत ही नगैं। 
भुज वर कड़े वो ककन गरहार वसन्ती।। 

राजै बसन्ती भवन में एहि भाँति से बने। 
छिति छत है लसनती दरो दीवारी वसन्ती । | 
बैठी सखान गन की पंगति इधर-उधर। 
सेवक भी वसन्ती अरु सरदार वसन्ती । । 
यह छबि निरख के हरिजन कहते हैं बार-बार। 
सरकार का सदा रहैं दरबार बसन्ती।। 
पद-41 
माघ पञ्चमी मदन जयन्ती रितुपति खेल सजाई। 
कनक भवन मनि कुंज मनोहर नवल वितान तनाई । । 
ध्वज पताक रम्भावलि तोरण झालरि ललित लगाई। 
केशरि कुमकुम अतर अरगजा कलश दीप धरवाई । । 
दधि दुर्वा फल फूल जवांकुर आम बौर दरसाई । 
सियपिय अलिन सहित रस भीजे खेलत फाग सोहाई । । 
वीण मृदङ्ग मधुर धुनि बाजत गान तान रह छाई । 
नृत्यत नवल नटी पट फरकत भाव सु कलन देखाई ।। 
बरषत सुमन देव ब्रह्मादिक चढ़ि सु विमाननि आई। 
प्रेममोद यह छबि अवलोकत सहज स्वरूप समाई ।। 
पद-42 
कनक कलश दधि दु जक उत्सव साजु सजा 
तुलसीदल श्रीकेशरि चन्दन अतर पिकत सुगन्ध ke है 
तर सुगन्ध सिंचायो। 

क” हु 


तता दद टी रो 
चौके दीप माल वन्दन नव अम्ब बौर छबि छायो।। 


अबिर गुलाल सुमन रज कुमकुम पिचकन रंग भरायो। 
पीत सिंगार अलिन युत दम्पति भूषण भव्य नव्य सरसायो।। 
रागिनि राग नटनि बहु विधि सों तालन साज बजायो। 
प्रेममोद रस केलि उमग उर अपने भाग मनायो।। 
पद्‌-43 
आजु बसन्त बसन्ती रामा सजनी साजन लागी । 
बिपिन प्रमोद निकुञ्ज नवल में नवयौवन अनुरागी । । 
बन्दनवार चाँदनी चौके पूरति कोउ बड़भागी। 
कोऊ दई जमाइ जवांकुर कलश दीप द्युति जागी।। 
आम बौर फल बदरी आदिक अबिर गुलालन पागी। 
अतर अरगजा केशर कुमकुम कस्तूरी रस रागी।। 
मेवा विविध सजी थारन में नाम कहत मति खाँगी । 
युगलकिशोर भेंट धरि सहचरि रसराजहिं उपरागी । । 
पद्‌-44 
आयो बसन्त बसन्ती चूनर पिय बिनु कौन रंगावै सखी री। 
विपिन प्रमोद निकुंज नवल को बँगला सुमन छवावै सखी री।। 
ता मधि सुमन सेज सौरभमय रचि-रचि कौन बिछातै सखी रौ। 
बैठे हित सों धरि अंशन भुज को मुख पान खवावै सखी री। 
को दृग-दृग सों हेरि हरै मन हिय हठि रस उपजावै सखी री।। 
दै रसराज अंग-सँग सुख को उर अभिलाष पुरावै सखी री। 
श्री सद्गुरु कूपया सब सौलभ स्वामिनि सिय रुचि पावै सखी री।। 

A 
nnn सार 
जेबनार पद-45 
आजु बसन्त चौक जेंबत पिय प्यारी संग लिये पाक बसन्ती। 
पूप सोहारी दधि ओदन घृत दाल सहित बहु साक बसन्ती।। 
भजिया भाजा सब बसन्त रंग खाजा खुरमा नुक्ति बसन्ती।। 
मोदक बहु विधि लसत बसन्ती बालुसाही बर बरफी बसन्ती। 
अध औटे पय पुनि शीतल जल सकल सौज सुख सार बसन्ती। 
असन वसन्ती वसन वसन्ती लसन वसन्ती दसन बसन्ती। 
चमकनि चलनि परोसनि झूकनि अलियन की नवनाज बसन्ती। 
अलि रसराज वसन्त राग रुचि कोउ गावति सजि साज बसन्ती।। 


+ 

श्री होली रहस्य पदावली 


| पद-1 
खेलत राम रघुपुरी रुचि सों बहु भाँतिन सुखदाई हो।। 
इत जानकी युवति मण्डल में उत शोभित सँग भाई हो। 
चँवर छत्र वर ध्वजा पताका रचना रुचिर बनाई हो।। 
सबै खेल को सौज सजी है जैसे निघटि न जाई हो। 
बाजे बजन लगे दुहुँ दिशि ते गावत गारि सुहाई हो।। 
मनहुँ द्विद छूटे मदमाते लरत परस्पर धाई हो। 
केशरि वारि कुमकुमा भरि-भरि छुट छिन-छिन पिचकाई हो।। 
प्रेरित पवन मनहुँ पावस ऋतु घन वरषत इकवाई हो। 
चोवा चन्दन छल बल करिकै प्रीतम मुख लपटाई हो।। 
राजिवनयन लेत जब बदलो तब पिया देत दुहाई हो।। 
श्रृतिकीरति उर्मिला माण्डवी रघुपति पकरे धाई हो।। 
हा हा किये तबै भल छुटिहौ कै सीता शरनाई हो। 
मृगमद मलय अबीर सुरभि सखि अजिरन कीच मचाई हो।। 
उमडि चल्यो अरगजा पनारनि बीथिन नदी बहाई हो। 
कृष्णागर सौं भरे चहबच्चा धूप धूम नभ छाई हो।। 
 सौंधो लहरि महोदधि मानो पुरजन प्रीति कराई हो। 
भरति भरावति कुँवरि-कुँवर रस होरी कहि किलकाई हो।। 
मनो मघवा धुनि व्यापि रही सब उठत महल में आई हो। 

वि 


rrr 
पखरोटा बीरिन में पंछी मिसु के हाथ दिखाई हो।। 


खान लगे उडि गई चिरैया हँस कर ताल बजाई हो। 
खम्भ-खम्भ प्रतिबिम्ब श्याम के जहँ-तहँ देत दिखाई हो।। 
कशध्वज कँवरि भरति भ्रमसो जब तब हँसि करत vs हो। 
पलटे पकरे जाइ शत्रुहन कज्जल आँखि अँजाई हो।। 
करत सबै भामिनि मन भायो नारि वेष बनवाई हो। 
सियजू की हौं दासि वदौ जौ तौ हौं लेहि छुड़ाई हो।। 
रंग रंगे खेलत अँग-अँगन जनकसुता रघुराई हो।। 
रीझि सुमन बरषत सुर संघट दिवि दुन्दुभौ बजाई हो।। 
जालरन्ध्र निरखत सुख जननी आनन्द सिन्धु बढ़ाई हो। 
तन धन प्रान करत न्यौछावरि वारत बहुत बधाई हो।। 
बीच कियो कौशल्या रानी फगुआ गोद भराई हो। 
सीताराम विनोद फाग पर अग्रअली बलिजाई हो।। 
पद-2 
जानको खेलन होरी पिय संग चली । 
अपनी-अपनी महल से निकसी उर सोहें चम्पकली।। 
श्रुतकौरति उर्मिला माण्डवी चारिउ जनक ललां। 
रमकि झमकि पिय के सन्मुख होय मुख भरि रोरी मली।। 
सियजू क छुरत गुलाल मूठि भरि राघो के पिचका चली। 
दुई दिशि ते रंग बरसन लागी कुमकुम छाई गली।। 
शा ni काल्या झरोखनि दृग सुख लेत भली। 
वी * गग में बलि-बलि अग्रअली।। 


पल अग्रअली।!. 
22? शान्ति 


विहार पदावली 


----<>>>>>>> 


नकल”?  आजिजजिजिती 
पद-3 
रघुकुल वधू झरोखे झाँकै राघा खेलैं होरी हो। 
भिरत परस्पर सुधि नहिं पैयत को प्रीतम को गोरी हो।। 
जहँ-तहँ राम जानकी सन्मुख लाघव कही न जाई हो। 
केशर कुमकुम कोच मची है बरषत घन पिचकाई हो।। 
नभ विमान गन थकित रहे हैं सुर बनिता सब गार्वै हो। 
पुष्पवृष्टि करि जै जै उचरें प्रमुदित द्वन्द्व मचावैं हो। 
केलि कोलाहल कोतुक देखें पुरवासी बड़भागी हो। 
सीताराम स्वरूप हृदय धरि अग्रअली अनुरागी हो।। 
पद-4 
डफ बार्ज श्रीजनककिशोरी के । 
एक ओर सखी जडाउ छड़ी पिचका कर अवध विहारी के ।। 
मारामार मची कुजन में छाई गुलाल अँधियारी के।। 
यह छवि देखि मगन भये सुरमुनि अग्रअली बलिहारी के।। 
पद-5 
मोसे खेलन आवै होरी क्या बानि परी सैंया तोरी रे। 
अबीर गुलाल को बादर छाये मुख मारन को रोरी रे।। 
सूहे की सारी सबुज रंग लहँगा अँगिया केशरि रंग बोरी रे। 
हरि सहचरि के प्राण जीवन धन चिरजीवहु यह जोरी रे।। 
पद-७ 
लाडिली मान न कीजै होरी के दिनन में कौन तिहारी बान। 
eR 

--_-:.ृ.र्‍र्‍र्‍ऱऱ*कक्क्तक्तक्रक्राक्त्त्च्च्च 
मानि सिखावन लेहु हमारी विनवति हैं युग पान। 


मधुरप्रिया पिय पास चलो उठि रुचिर केलि को दान।। 
पद-7 
री तेरे नयनन में कछ जादू सो जानो जाय। 
लाल उमंग सों खेलन आये थकित रहे मुरझाय।। 
तेरी ओर चकोर चन्द ज्यों रह्यो दृगन ललचाय। 
पिचकारी छूटी कर वर सों मौन बसी मुख आय।। 
रूप यौवन गुण सर्वस अपनो सुधि-बुधि सब विसराय। 
कृपानिवास कहैं सुनु गोरी होरी है कि बलाय।। 
पद-8 
परि मेरी श्याम सनेही मेरे बस अनुराग री। 
अधरामृत दै गलभुज मैलौं खेलौंगी संग फाग री।। 
कुचनि गुलाल लाल पर डारौं उरझौं मनमथ जाग री। 
नैनन को सैनन से छिरकों प्रकट करौं सब लाग री।। 
पिय के शीश ओढ़ाउन चूँदरि मैं जू धरौ शिर पाग री। 
लाल नचावौं आपने आगे मैं गावोौं हसि राग री।। 
जोइ-जोइ कह्यो कियो सिय प्यारी भारी भरी हैं सोहाग री। 
कृपा निवास महासुख निरखत सखियाँ सराहत भाग री।। 
पद-9 
सखियन लागि रंग छिरकन कहुँ पट पकस्य्यो पटरानी। 


मनहुँ तमाल 50४७ हित कोटिन दामिनि सींचत पानी।। 
केसर नीर अंग सों ढरकत उपमा कछ 

उर आनी। 

मानहुँ नील शिखर सों झरि-झरि शारद धरनि बहानी।। 
बागो बसन लसन तन की छवि कवि कोविद थकि बानी। 
मानो सुषमा गण कुमकुम सों रचि-रचि रूप सिहानी।। 
ताप डारत लाल गुलालनि बाल सबै मुसुकानी। 
कृपानिवास रसिक राघो सों सिय की कलि बखानी । । 
पद-10 
श्याम मुख रंग की बूँद ढरी। 
माननु श्याम कसौटी ऊपर कञ्चन को कस परी।। 
अलकें चुर्वें मनहुँ घनमाला रस अनुराग भरी। 
कृपानिवास अलीगण आँखियाँ सियवर रूप अरी।। 
पद-11 
पियाजू रंगीली होरी आई खेलौंगी सखि श्याम सुघर सौं। 
ल्यावो री सब साज होरी को लाज धरो करौं कौतुक हरि सौं।। 
अबीर गुलाल लाल पर डारौं छिरकाँगी तन वदन अगर सौं।। 
फैल धरौंगी मैं रंग सौं भरौंगी आज करौंगी सौगुन पर सौं।। 
जो पै छैल छिपे छल बल करि पकरि मँगाऊंगी सुधर नगर सौं। 
हा हा कराऊँ पाय पराऊँ फगुआ मँगाऊँ रगर झगर सौं।। 
मनमथ पीर मिटाय भाव भरि भुज लपटाय लगाऊँ उर सौं।। 


` कृपानिवास विलासिनि सियजू सखिन सिखाय रमै रघुबर सौं।। 


| पद-12 
खेलत सरयू तीर री दोङ प्राण पियारे। 
धरि कर धनुष कनक पिचकारी, 

पहिरि रंगीले चीर, री होरी मतवारे । | 


दशरथ नन्दन जनक नन्दिनी, 
सँग सखियन की भीर री, दोउ छवि उजियारे। 
कृपानिवास डरो मति जिय सों, य | 
हरौ हिय की पीर री बड़ी अँखियन वारे।। 
पद्‌-13 
होरी खेलि ले री तेरे रस बस प्यारो लाल। 
फॅट धरो भरो काजर आँखिन मसलि कपोल गुलाल।। 


पद्‌-14 
बलमा तोरे संगवा मैं अब तो खेलौंगी होरी । 


इहाँ लौ ल्यावो पकरि नचावो गारी गावो प्यारी बाल। 
कृपानिवास श्रीराम रसिक सौ करो अनोखो ख्याल।। 


जब लों अयानी कछुवो न जानी अब जीवन की जोरी।। 


फागुन में मरजाद कवन की निकसौंगी घर पौँरी। 
पटकौं लाल तुम्हें गहि अटकौं झटकौंगी पीत पिछौरी।| 


| 
| 


मुख मीडौं दृग काजर भरिहों करिहौं जो रुचि मोरी! | 


कृपानिवास रसिक राघो के लै रग सनमुख दौरी || | 


पद-15 
डफ बाजे श्रीजनकदुलारी की।। 
नव सत साज सजी सब सखियाँ नव यौवन मतवारी की। 
झपटि लपटि सब सखा भगाये धूम मचाई गारी की।' 
राजकुंवर को, पकरि मँगाई जीत लिखाई प्यारी की 
RR फि Ns SS 

कूपानिवास रसीली अँखियाँ रसिक जनन रसकारी की।। 
पद-16 
सदा चिरजीवो रंग भरी जोरी । 
सदा विहार करो रंग मन्दिर नित्य किशोर किशोरी।। 
सदा सुहागिनि की अनुरागिनि रँगे रहो बड़भाग बढ़ो री। 
प्रिय की प्राण बसो सिय सुन्दरि सिय मन श्याम बसो री।। 
पिया की चाह सुचातक लों रहो सियाजू की माया स्वाति बरसो री | 
सिय मुखचन्द्र सुधा रस बरसे नित रहो पिय की नयन चकोरी। | 
हमरे नयन प्राण को सर्वस अधिक-अधिक मुख रस सरसो री। 
कृपानिवास उपास महल को टहल लगी सो लगो री।। 
पद्‌-17 
रँग डारो न मो पे धनुधारी लाल | 
जो मोरी सारी पै रँग परैगो तो मैं दैहों तोहि गारी लाल।। 
तुम्हरे संग रधुवंशी छैल सब मोरे संग सखियाँ हजारी लाल। 
रामप्रसाद श्रीसिय प्रसाद से मैं कबहुँ नहीं हारी लाल।। 
पद्‌-18 

होरिया रंग धुम मचाऊँ, जो पै रघुनन्दन पाऊ।। 

आवतहीं कसिकै भृकुटी रस के वश ताहि हॅसाऊ। 

फेर उमंग सौं रंग भरौं बहु अंग-अनंग लजाऊ।। 
निहारि कै नैन जुड़ाऊँ ।। 1 ।। 

लै बर वन्दन चन्दन चूर कपूरि को धूरि उड़ाऊ। 

धूंधर में धसिकै धुधको धुवांधार धमारि मचाऊ।। 

eines 

= 
जहाँ जब जैसोहि गाउँ ।। 2 ।| 


लै अतिसै अलवेलो बन्यू खिलवारन्ह खेल खिलाऊँ॑ँ। 


रीझौंगी रीझ रिझौं रिझवारन्ह तो यह खेल कराङं।। 
ना तो फिर खेलन आऊ ।। 3 || 


9 


छोनि सबै डफ चंग मृदंग सुसग सखान भगाऊँ। 
छेकि भली विधि सों सबको बहु छैल छली गहि ल्याउँ 
लली करि नाच नचाऊ ।। 4।। 
ढोलक झाँझ मजीर वीण मुरचंग उपंग बजाऊ। 
गर्व भरे रघुवीरन के गहि के भुज आज भगाऊ।। 
भगाई के फाग मचाऊ।।5।। 
लै करकंक सुमंजु गुलाल मैं लाल कपोल लगाऊ। 
खंजन से दृग अंजन आँजि निरंजन नाम बहाऊ।। 
दोङ कर तारी बजाऊं।। 
सूरकिशोर विलासनि को हित हास हुलास पुजाऊ। 
ज्यौ धन रडून संचित पाव मयंकमुखी सुख पाऊ।। 
सदा बलिहारी जाऊ।। 7।। 

पद-19 
अहो पिय राम पकड़ | सिय लीन्हों सखियन कटि पटि छीनो। 
i सो. मसलि गलाल es र क कोन्ही | 
रामसखे रघुवंश लाडिलो OS लं दीन्ही 
के रंग भीनो।। 


> 


_______- 


पद-20 


. अहो रंग होरी खेलत चलो निरखो प्यारे अवधनगर की खोरी | 
` उड़त गुलाल धूँधर अँधियारी पवन मनहुँ झकझोरी।। 
बोलत कल मंजीर किकिनी जनु पिक मोर चकोरी। 


बजत मृदंग मनहँ घन गरजत दमकत दामिनी गोरी।। 
बरसत केशरि नीर साँवरो वारिधि जनु चहुँ ओरी।। 
फागुन उलटि कियो जनु सावन छिति जनु तिय रंग बोरी।। 
गावत राग मलार परस्पर भइ है सबनि मति भोरी।। 
रामसखे उर जम्यो है नेह तरु मिलन चहत बरजोरी।। 
पद-21 
ललन जनि डारो लाल गुलाल | 
बरजोरी ना करो रघुनन्दन छाड़ो जी बाँह हमारो। 
झकझोरो न मुरुकि जैहैँ बहियाँ छूटि जैहै कच भारो। 
रामसखे थारी पैयाँ परत हैं घूँघूट पट न उधारो।। 
पद-22 
रँग होरी रे मचाई रँग होरी रे। 


भरि पिचकारी मेरे उरपर डारी अँगिया केशर रँग बोरी रे।। 


थ 


बन प्रमोद में आई अचानक बाँह गहत बरजोरी रे।। 

रामसखे फागुन के मिस यों करत फिरत रस चोरी रे।। 
पद-23 

काह करौं कित जाउँ सखी री लग्यो दृग राम गुमानी।। 

चित्त काल 
उत लालन डफ बजत जुझाऊ इत जन कुलकानी। 
अंग-अंग सरम्यो रंग प्रौतम कासों कहाँ बखानी। 
जुलर्फै छुटी मारनी मुख पर चितवनि जनु विष सानी।। 
मो मग आइ फाग खेलत नित नागर वर सुखदानी। 
रामसखे अब मिलेहिं बनत है यह मेरै मनमानी। 
पद-24 
चुनरी रंग न भिजावो मैं तोरी लैहौं बलैया । 
बरज मान अवधेश लाडिले बार-बार परौं पैयाँ।। 
कोमल कमर मुरुकि जैहैँ देखो जिन पकरौ मोरि बहियाँ। 
रामसखे पिय जान देहु अब खीझैं सासु घर महियाँ।। 
पद-25 

अनुजन संग बने होरी खेलत राम उदार।। 
गृह-गृह ते बनिता बनि आई कीन्हें विविध श्रृगार। 
कुमकुम अगर गुलाल अबीरन संग लिये बहु भार।। 
उत रघुवीर सखा बनि आये रंग भरे पिचकार। 
एक स्क ओर मिथिलेश किशोरी उत अवधेश कुमार।। 
एक सखी ह्वै सखा राम न्या TR FR 

आई सुनो मति सार। 
रामचरण मुख चूमि परानी हँसि 

 __ पद-26 

सखियन रँग रेगे पिय ण होरी खेलत श्रीरघुनन्द।। होरी खेलत शोरजनन्द।। 

रहे राजकुमार।। 


। पर्सि यि याणाणाण्णिएिफ्््ए्फ्््ज्स्स्सिप्प्प्प््मिि्स्स््ट््रि 
 किविय शृङ्गार किये दोउ दिशि ते एक ते एक दुक 
' निज-निज टोल सम्हारि खड़े भये, बढ्यो समुद्र अनन्द।। 
. अनुज सखन युत लिये पिचकारी भरि-भरि विविध सुरंग। 
मारत इत उत जनकनन्दिनी कर गुलाल सखि संग।। 
बाजन गान होत धुनि दुहुँ दिशि मारहिं मुनि-मुरि अंग। 
बरसहि रंग देव तिय नाचहिं गावहिं तान तरंग।। 
चारि चतुर सखि सखा वेष धरि गई पिय दिशि छल छन्द। 
कहि जीतहु ललकारि जानकिहिं अग्र बढ़हु . रघुनन्द।। 
धाये राम ललकि जब ढिग गये धरयो सखिन करि फन्द। 
रामचरण सिय चरण गहौ तौ जाहु सखिन सुखकन्द।। 
पद्‌-27 
__ रघुनन्दन खेलत होरी ।। 

विपुल सखिन जुत जनक नन्दिनी बनेउ सखा हरि ओर। 
फाग मची बहु बाजन गाजन होत शोर चहुँ ओर, 
लसैं सब सुन्दर जोरी।। 1 ।। 

कुमकुम कीच मची सरयू तट लाल भई जल धार। 
बरसहिं रंग देव तिय नाचहिं काहू पट न सम्हार, 
अंग सब रङ्गन बोरी।। 2।। 

राम सखन ललकारि अग्र बढ्यो इत सखियन करि जोर। 
भरत शत्रुहन लखनलाल को धरि लाई निज ओर, 
करहि मन भावत सो री।। 3।। 

भूषन बसन उतारि लीन्ह सब निज भूषन पहिराई। 

..............2-जमिसिहहििहिहिहिहिहिटटीटीटटी <<< 
रामचरण सखि छोड़ दीन्ह जब. सिय को जीत कहाई, 
| भई जय जनक किशोरी । 4।। 
पद-28 
सीताजू खेलहिं होरी । । 
राम सखन की टोल बनाई सिय सखि टोल सुहाई। 
खेलहिं फाग हरषि दोउ दिसि ते सो सुख पार न पाई, 

चलो सखि देखन सो री।। 1।। 
बरषन लगे रंग दोउ दिसि ते भई अरुन आँधियारी। 
होत कोलाहल मगन प्रेम बस काहू न लाल सँभारी, 

हसे प्रभु जनक किशोरी ।। 2।। 
घेरि सखिन तब धरेउ राम कहँ मुख भरि रंग लगाई। 
लियेड रिझाइ उतारि हार पट सिय को हार पहिराई, 

निहोरहु दोउ करजोरी ।। 3 ।। 


काजल दै सिय चरण महावर भाल में तिलक कराई। 


रामचरण बिहँसत . रघुनन्दन सखियन ताल बजाई, 


लला छबि आज लखोरी ।। 411 
पद-29 

तुम तो नित रारि मचावो जबै जस अवसर पावो।। 

आज तुम्हें धरिके रघुनन्दन मुख भरि रंग लगाउ! 

छीन लैउँ कर ते पिचकारी तब सिय सखी कहाउँ, 

आज तुम्हें धरिकै २ Rg म 

mn 
लै जैहौं मिथिलेश लली ढिग पिय कहि पाँय पराङँ, . 

चूक सब माफ कराऊं।। 2।। 

चूरी चून्दरि लखनलाल को बेंदी युत पहिराऊँ। 

रामचरण करि तुरत दिखाऊ तब सिय सखी कहार, 

जो पै कहुँ भागि न जावो।। 3 । | 

पद-30 
सखियन धरि हरि सखिय बनाई । 

बेसरि हेम लसत अधरन पर जनु शशि मध्य लसत चपलाई।। 

सेन्दुर भाल लाल के मानहु दीप जोति निशि मदन बराई। 

मरकत मणि पर लाल दियो जडि जनु सिंगार मध्य राग जमाई।। 

काजर नयन विराजत मनसिज जनु अपनी सुघराई देखाई। 

अरुणकंज दल पर सिंगार शिशु छवि बिछाइ जनु शयन कराई।। 

चिबुक विद्रुमनि हार सारि रचि नख शिख भूषण चारों भाई। 

रामचरण तरु हेम तमालहिं फूलेउ घन पट तड़ित उड़ाई।। 

पद-31 

हो मेरी आँखिन में जनि डारो जी लाल गुलाल।। 

पकरत कर झकझोरत लालन खेलौ अनोखो ख्याल।। 

नव रंग चुँदर सारी भिजाई और भिजाई साल। 

पिचकारी छोड़त नैनन में विकल करी सब बाल।। 

` घुँघट खोलत मलत कपोलन कौन देश की चाल। 

सरयू सखी पुरनारि निहारत मन में होत निहाल।। 

चित __ ७७ 
पद-32 
दोङ खेलैं रंगीली होरी सखि ठाढी चहुं ओरी।। 
चंचल चपल छैल रघुनन्दन दुलहिन जनक किशोरी। 
कनक भवन के आँगन में सखि फागुन काग मचो री।। 
अबिर गुलाल कुमकुमा छूटत केशर रंग भरो री। 
सरजू सखी अवधेश लाल को आज बनाऊं गोरी।। 
पद-33 
खेलैं लाल नागरी आजु रंगीली फाग री। 
पिया भिजावत सियकी चुँदरिया सियाजी पियाकी पाग री।। 
बाजत ताल मृदंग सारंगी गावत होरी राग री।। 
रंग पकरावत मोद बढ़ावत भरि-भरि ल्यावत नागरी।। 
सुरवधू निरखत मन में हरषत धन्य हमारे भाग री।। 
रंग महल बिच रंग बरसत है देखत गुण की आगरी।। 
सखी सखा सब हिलि मिलि खेलत उमगि रह्यो अनुराग री।। 
सरयू सखी पुरनारि असीसत अचल सिया को सुहाग री।। 
पद-34 
फागुन रंग रंगे दोउ हिलि मिलि खेलत होरी । 
अबिर गुलाल कुमकुमा केशरि रंग के हौद भरो री।। 
चोवा दान और आर अरगजा झोरिन्ह भरे सु रोरी। 
लव हने ही शो कर आय भई एक ठोरी।। 
एक ओर राजकुँबर रघुनन्दन व विनू कोई गोरी। 
नत त्त त्ता र जनक किशोरी 

ताता तान दद ददिस मम म २ यय 
सखी सखा सब हिलि मिलि खेलत भली बनी है जोरी। 
अन्धकला रुख पाइ अली इक रघुनन्दन पकरो री।। 
सुभगा सुभग जोबन रसमाती रिपुसूदन पकरो री।। 
सियजू सैन दई सखियन को घेरि लियो चहुँओरी।। 
भगे सखा सब सखियन्ह आगे सियाजू हँसी मुख मोरी। 
श्याम गौर दोउ सखी श्ररङ्गारी शोभा सरस अथोरी।। 
सियकर चरन गहो नृपनन्दन विनय करौ कर जोरी । 
बाजत ताल मृदंग झाँझ डफ मानो घन नभ गरजो री।। 
सुभग प्रेम प्राविट सब सखिजन केशरि जल बरस्यो री। 
अबिर गुलाल के बादर छाये गलियन्ह कीच मच्यो री।। 
परमानन्द रंग रस उमड़ो सावन आज भयो री।। 
जालरन्ध्र जननी सुख निरखत उर आनन्द उमग्योरी । । 
सरयू सखी परस्पर चितवत जैसे चन्द्र -चकोरी | 
पद-35 1 
होरी खेलें लडैती लाल सौ । 
सिया सहेली सबै अलबेली आई मन्द गति चाल सौं। 
गावति फाग राग रागिनि गति उघर्टाति तानन्ह ताल सौं।। 
केशरि की भरि-भारि पिचकारी अबिर लगावति गाल सौं।। 
पीत वसन पिय के रंग बोरूँ अलकें रंगूँगी गुलाल सौं। 
सरयू सखी पकरौँ रघुनन्दन बेंदी लगाऊँगी भाल सौं।। 

पद-36 

डार दई मो पै रंग पिचकारी । 

अनुज सखा सग राजकुंवर वय सीय संग सोभित मतवारी। 
कनक भवन के आँगन में सखि अरस परस खेलौं पिय प्यारी ।। 
उडत गुलाल कुमकुमा छूटत दोउ दिशि होन लगी रस रारी। 
चन्द्रकला सखि पकरि पिया कौ नील वरन पहिरावत सारी।। 
मोतियन माँग भराय लाल की पटिया सँवारत है चिकनारी। 
सरजू सखी मुख निरखत हरषत श्यामसखी पर तन मन वारी।। 

पद्‌-37 

प्यारी खेलौ पिय संग होरी काहे को मान करो री। 

रसिक शिरोमणि राजकूँवर वर विनय करत करजोरी।। 
अंग के आलस दूर करौ सखि भूषण वसन सजो री। 
रतन जडित पिचकारी कर गहु अबिर गुलालन झोरी।। 
रिझै भिजै अवधेश लाल को लेउँ बलौ बरजोरी। 
सरजू सखी सिय झमक उठी तब चली पिया की ओरी।। 

पद-38 

रंग रसिया खेलत होरी | 

एक ओर राजकुंवर रघुनन्दन एक ओर जनक किशोरी ।। 
तिका nls नैनन में मुख सौं मीजत रोरी।। 
अबिर गुलाल उड़ावत गावत बरजोरी 
ऐसे लाल सौं को खेलैं सखि मेरी ली रत झकझोरी ल्‍ ल्‍ 
सरजू सखी यह छैल अनोखो मेरी चूँनर रंग में बोरी नीच एग में बोरी।। | 

पद-39 

रंग बरसत कुँवर किशोरी जू। 

दशरथ राजकुमार साँवरी सिय सुकुमारी गोरी जू।। 
चोवा चन्दन और अरगजा केसर हौदन घोरी जू। 
पिचकारी छाँडत दोउ दिशि तै सखी सखा को जोरी जू।। 
प्यारी प्रीतम दोउ मिलि ठाढ़े हो-हो बोलत होरी जू। 
सरजू सखी छवि दोखि मगन भई सिय पिय पर तृण तोरी जू।। 

पद्‌-40 
रघुवर घनश्याम सुघर सौं सिय खेलौ क्यों न होरी। 
विनय करत ठढ़े है कब के चूक सबै बकसीस करो री।। 
चन्द्रकला करजोरि कहत हैं अंग-अंग भूषन वषन सजौ री। 
छाडि मान सिय बेगि मिलो पिय लालन उर आनन्द भरो री।। 
रंग बरसावो मोद बढ़ाओ पिचकारी कर माहि गहौ री। 
सरजू सखी उठी झमक सियाजू निजकर सौं पियकर पकरौ री।। 

पद-41 
अवधपुरी की नारि सबै मिलि खेलन आई होरी हो। 
नख शिख रुप अनूप किशोरी बनी मनोहर जोरी हो।। 
फागुन फाग सुहायो आयो सहित झूमकडा बोले हो। 
कुल बधू लाज कान नहिं मानत हँसत बसन पट खोले हो।। 
एक मुख चंग उपंग वेनु डफ एक करताल बजावै हो। 
एक एकन सों छयल छबीली अति अदभुत सुर गावै हो।। 
मीठी धुनि सुनि आये रघुवरजी जस मंगल दईतारी हो। 

_............2नरजमामिडिटिटटिहिहिठिठिठठठी ाउसासणप, 
तन नव घन पीताम्बर भूषण भूषित अवध विहारी हे || 
लछिमन भरत बुलाय शुत्रुहन जनकसुता सुधि पाई हो।। 
श्रुतिकीरति उर्मिला मांडवी बनि-बनि कै सब आई हो।। 
इन्दु वदनि सब कंठ कपोती वह समाज मृगनयनी हो। 
गज गामिनि-भामिनि सीता संग गान करत पिक बैनी हो।। 
भरि-भरि लिये कनक पिचकारी छबि सौं छयल छबीले हो। 
बुका सुरग गुलाल उड़ावत अबीर भरि-भरि झोरी हो।। 
अरस-परस मिलि भरत भरावत गिनत न काहु की ओरी हो। 
रघुवर धाय भरें वैदेही सहचरी संग अपार हो।। 
दामिनी सी फिरि गई चहुँदिशि को पकरे राजकुमार हो। 
कर सों कर जब गह्यो लाड़िली काजर आँखि अजाई हो।। 
तन, मन प्राण करत न्यौछावर वारत बहुत बधाई हो। 
सरजू जल क्रीडत सिया रघुवर संत जनन सुखदाई हो।। 
तुलसीदास जात बलिहारी जनकसुता रघुराई हो। 
'पद-42 
सुनि आई री आजु मैं तो होरी की भनक 
रंग डारूँगी वाही पै जाने तोस्यो है धनक । । 
झुण्ड-झुण्ड उठि दौरी महल तें केशरि रंग कमकमा कनक। 
खेलत राम जानको के संग होत मधुर पिचकारी की पतक 
कोइ कहै रंग डारो लछिमन पर कोई कहैं या खेलारी चै तनक | 
कोई उमगि मुख मलत लालको कोई हँसत दै दै तारी की ठनक। ! 
अति आनन्द भयो या पुर में उड्त गुलाल अगर की सलक। 


38 ्रीषलदि) 8 श्रीबपल्त विहार पदावली 


'तुलसीदास ' धनि-धनि राजादशरथ धनि-धनि हैं मिथिलेशजनक | 
पद-43 
ये दोउ खेलत फूल फाग री।। 
आये बसंत सबै बन फूले चात्रिक बोलत मधुर भाव री। 
उमगि अनन्द अवध अधिकानी भूप द्वार होरी होन लाग री।। 
बाजत ताल मृदंग झाँझ डफ मध्य सुरन भरि सरस राग री। 
श्रवन सुनत शिव विधि उठि धाये नहिं सोहात जप जोग जाग री।। 
इत रघुनाथ सखा अनुजन युत उत सीता लिये सखिन सागरी। 
मनहुँ मदन रति विपुल वेषधरि चढ्यो है चोप करि विलग वागरी। 
अबिर गुलाल राम दिशि छूटत सिय समाज रंग अमित गागरी। 
मची कीच मगबीच अवध के मुनि मज्जहि मनो मकर प्राग री।। 
ललकारी सिय ललित लाड़िली चली रानि कुलकानि त्याग री। 
ललकि झपटि लपटाय लाल को पिय प्यारी के परम भाग री।। 
भीजि गई उर चीर चादरे पट जामा अरु माल पाग री। 
रघुनन्दन अरु जनकलली के भये अरुण अंग एक आग री।। 
जे अलि ओट अटन्ह चढ़ि चितवत रहत मलीन वै अति उजागरी। 
उझकि-उझकि विधु बदन विलोकत लसत केश मानो डसत नागरी । 
फगुआ देहु मगाय लालजू पकरि फॅट पट झमकि झाँगरी। 
तुलसिदास अनुकूल जानि प्रभु लियो सबन वर मूल माँग री।। 
पद-44 
खेलत राम सिया संग होरी। 
पिचकारी छूटति छल बल सौं चितवनि चन्द्रमुखी चहुँओरी । । 

__.लललममलममिमिमििटिटीटीीीटौ समा 
चोवा चन्दन अगर कुमकुमा केशरि मॉट धरे भरि घोरी। 


पिय प्यारी-प्यारी पिय ऊपर भरत परसपर कुँवरि किशोरी ।। 

तब महरानी अति अकुलानी साँट लिये सखि सन्मुख दौरी। 

देत निसंक संक नहिं मानति लियो है दिवार्य॑ दाव बरजोरी।। 

इतते राम उत सियाजू छबीली नैनन्ह सैन करत झकझोरी। 

अति आनन्द निरखि या शोभा तुलसिदास डारत तृन तोरी।। 
पद्‌-45 

आज धरि लाल के गाल रंग मलैंगे। 


होहु यक ठौरि सब कुँवरि नृप पौरि पहुँ झोरिन पिचकारी | 


सुगुलाल सजि सलैंगे। सैल युत सरयु तट होरि विधि कुशल 
नटनागर सुख सागर दल प्यारी संग हलैंगे। कहि ऐसी 
नागरी सहेली भरि गागरि दै लैके अबीर रघुवीर मन 
छर्लेगे। कहत हरिचरण यह फाग अनुराग जेहि ताहि जग 
सुलभ धन धर्म गति झलैगे । । 
पद-46 

कांचनबन कमला के तीर रंग होरी साज सजाई। 
चलिये श्रीरघुवंश लाईडिले जनकललीजू बुलाई।। 
कुज्ज रसाल विचित्र मनिनमय रचित परम सुखदाई। 
सदा तस्त लताद्रुम फूल्यौ भूलत लखि 
सुनत उठे लालन छवि छाके धरि गल भुज 

गावत रंग-उमंग भरे पिय प्राणप्रिया ढिग जाई । 


गुमराई । 


क तिन त माल 


अ 


>> पाः 


जा 


॒ अ 


श्याम कपोल खुल्यो सुन्दरता ललौ गुलाल लगाई।। 
बाजत साज अनेक जन्त्र मिलि गावति अलि सुमुदाई। 
युगलप्रिया निरखति गलबहियाँ उमगि मृदंग बजाई।। 
पद्‌-47 
चलि देखिये रंग होरी। मिथिला काँचन बन खोरी।। 
श्रीजनकललीजू की अलियाँ। जिन उमा रमा छबिछलियाँ। । 
गलियों मे गावत आवैं। सिय रघुनन्दन मन भार्वै।। 
चन्द्रकला बीन सजोरी। चन्द्रावति मृदंग टकोरी।। 
सुभगाजू सप्त स्वर घोरी। सुनि लालन मन उमग्योरी।। 
मिलि होली गावत लाला। प्यारी कर लई कठताला।। 
कमलाजू रीझि रंग बरसैं। गालैं गुलाल मलि परसैं।। 
पुनि रंग महल संग जाई। रंगन को नदी बहाई।। 
मण्डप में बैठे जोरी। लखि युगलप्रिया तृनतोरी।। 
पद-48 

ऐसी नारि रंगीली कहौ जी कहाँ से आई।। 

हम खेलत औरन संग फगुआ अपनी ओर बचाई। 

मारि कुमकुमा भागि जाति है ठाढ़ि होत मुसुकाई, 

नयन से नयन मिलाई । । 

कहति अली मिथिलेश लजीजू की सुनिये कुँवर रघुराई । 

हमरे समाज की नाहिं अली यह तुम्हरी बहिनी सुहाई, 

नई रस रीति जगाई । । 

और बात एक सुनिय छबीले युगलप्रिया बलि जाई। 

RR, 


चच 
जैसी कृपा करी पिय इनपै तैसी रहै सदाई, 
हँसी सब तारी बजाई | | 
पद्‌-49 
आजु रंग भीनी होरी, रंग महल बिच कनन भवन रंग बोरी। 
जानकिबल्लभ युगल छैल विमलादि सखिन चित चोरी।। 
अति विस्तार कुञ्ज मनिमय जहाँ फरश विछ चो जरकोरी। | 
तन्यो बितान मखमली जरकस राजत जरकस डोरी।। | 
चारि हौद चहुँओर बन्यो रंग कुमकुम केशर घोरी। | 
मन भावत गावत दोउ साजन बाजत मृदंग टकोरी।। 
कञ्चन को पिचकारी श्याम तन घन बरसत चहुँओरी। 
चपला चमकि रही चहुँदिशि अलि अतिहिं सरस सिय गोरी।। 
कुमकुम अति सुकुमार अग करकत इत उत झकझोरी। 
युगलप्रिया केहि भाँति मिलौं अब अग्रअली गति मोरी।। 
पद-50 
तन मन धन सर्वस वारि फागुन रंग भरी । 
चन्द्रकला विमलादि सखी सब देति रंगीली गारी।। 
दशरथ राजकुमार छैल तब जनकसुता दिशि देखि। 
बरजहु अपनी अलिन को न तो होइहैं धूम विशेषि। 
तब हँसि कही लली लालन तुम एक अनेकन नारि। 
HR सही तब गारी कौन विचारि।। 
5 नव नागर चतुर 
कंचन को पिचकारी रंगन उर मुख हल बळी | 


>>> 

चिक... 


RR A 
बैठी मृदु मुसुक्यात छबीली मन भाई यह बात। 
मलि गुलाल पिय मुख मण्डल पै युगलप्रिया बलि जात।। 

पद-51 

रंग होरी-होरी-होरी लाल। यह जोड़ी छवि लखि भई निहाल।। 

अंग श्याम गौर चहुँओर बाल। घन दामिनि पहिरे कनक माल । | 

सिय सुभग भाल पिय दै गुलाल। जनु कनकलता पूजत तमाल । । 

श्रीयुगलप्रिया चितवत कृपाल। जनु होरी बाँटत दै गुलाल ।। 

पद-52 

होरी धूम मची मिथिलापति के दरबार। 
रही बरात मास फागुन लौं नित नई होत बहार।। 
चहुँदिशि महल विचित्र जटिल मनि कचन के झलकार। 
अँगनाई विस्तार बन्यौ मनि मण्डप मध्य सँवार।। 
तने वितान मखमली जरकस फरस बिछे अति प्यार। 
अमित सहानी कुण्ड बने रँग नहर चली बहु धार।। 
चन्द्रकला अलबेली मुदित यक दोउ दिशि मिलि उपचार | 
फागु खेलावति अलिगन गावति परेव कुकुमन मार।। 
बाजत साज अनेक जन्त्र मिलि दूलह राजकुमार | 
गावत उमगि मोहनी छाई प्यारी लई कठतार।। 
सुनत श्रबन दोउ राज मगन मन अगिले चौक लगार। 
प्रेमा परा बराती उमगे रही न देह सँभार । । 
बसि हिय साज समाज रंग छबि रंग महल के द्वार। 
रामचरण रसिकेश लखाई युगलप्रिया रस सार।। 

पद-53 

रामलला रस होरी खेलैँ । 

श्रीमिथिलेशसुता गुन आगरि-नागरि संग सकेलैं।। 

रतन जडित पिचकारी श्याम कर सिय शरीर रंग झेलैं। 

प्यारी कुमकुम अबिर पिया तन श्याम कपोलन मेलैं।। 

कनक भवन सुख सिन्धु महल बिच कौन कहै रंग रेलैं। 

युगलप्रिया बीना मृदंग धुनि सुनियत पड़ति पड़ेलैं।। 
पद-54 

खेलैं श्रीसरयूतट रंग रँगीली फाग री। 

पुर चहुँओर प्रमोद बनी मणि कञ्चन भूमि विभाग री।। 

तिन में पूरब दिशि मिथिला सम्बन्ध सदा अनुराग री।। 

अति विस्तार चौक कल्पद्रुम रंग की चारि तड़ाग री। 

चारुशिला कमला विमलादिक चन्द्रकला गुन आगरी | 

देति सुधारि लली लालन कर कुमकुम पिचका नागरी।। 

यही में तत्सुख स्वसुखी सम्बन्ध टहल प्रिया लाग री। 

जे यहि रीति-प्रीति में हुलसे युगलप्रिया बड़भाग री।। 
पद-55 

खेलैं राम रंगीले आजु रँगीली फाग री। 

चन्द्रकला विमलादि रँगीली प्यारी रँगीली नागरी।। 

कनक्र भवन मनि कुज-कुंज प्रति उमगि रह्यो अनुराग री। 

युगलप्रिया अधिकार सदा जेहि अग्रस्वामि पद लाग री।। 


आ 

पद-56 
बनि आई रँगीली नारि फागुन रंग भरी । 
देखहु सखा सकल रघुवंशी झुण्ड-झुण्ड जै वारि।। 
सजग होउ न तो अबला प्रबला दै हैं फौज विडारि। 
प्रान निछावरि कोन्ही लली पै युगलप्रिया बलिहारि।। 
पद-57 
ए हो खेलत दशरथ लाल रँगीले आज रँगीली फाग। 
कनक भवन श्रीरंग महल बिच नगर अबीरी बाग।। 
विपुल कुञ्ज चहुँदिशा अलीगन चन्द्रकलादि विभाग। 
सजि श्रृंगार वसन भूषन पिय प्यारी परम सोहाग।। 
नहर लगी होौदे रंगनि की श्री सरयू अनुराग। 
भरि डारत पिचकारी पिय पर सिय कुमकुमा पराग।। 
चन्द्रकलाजू भिजोइ दई अंग पिय सिर केसरि पाग।। 
प्यारी करतारी मनहारी बलिहारी प्रिय लाग।। 
यह लीला लहरी अवलोकनि सज्जन प्रेम तड़ाग। 


 अग्रस्वामि पथ लह्यो अमित सुख युगलप्रिया बड़भाग।। 


पद-58 
मति डारो बरजोरी लाला रंग भरी पिचकारियाँ। 
अनखानी फौजें की फौजें मिथिलापुर को नारियाँ।। 
तुम तौ हौ कौशलपति वारे हौं मिथिलेश कुमारियाँ। 
रघुवंशी सेना संग तुम्हरे निमिवंशिनि की धारियाँ।। 
सिमिट लली ढिंग आई सिगरी चन्द्रकलादिक नारियाँ। 


ठा ^, 

--ठउउउडटिहीहिहिहिहिहीिहिहिहिहिठहही ् ् 
जो सारी पै रंग परैगौ लाखों देऊंगी गारियाँ। 
मृदु मुसुक्याय सज्यौ पिचका प्यारी कुमकुमा पवारियाँ। 
युगलप्रिया लालन कपील पै दै गुलाल छवि बारियाँ।। 

पद-59 

या नृपनन्दन रामलाल सखि साँवलिया मोहि भावै री। 

सैन करों सपनो दरसावै दिन प्रीति यहि मग आवै री।। 

फागुन भाग भरी अलियाँ जिनके गृह ये नित जावै री। 
युगलप्रिया अनुराग वचन सुनि प्रीतम मृदु मुसुकावे री।। 
पद-60 

आजु चलो सजि फौज पिया को में फाग खेलाऊँ।। 

उनको शान फौज रघुवंशी निमिवंशी देखराऊं, 

श्याम की मान नवाऊँ।। 
जाय कहौ कोउ अवध लाल से मैं प्रमोदवन जाऊँ, 


| फाग को साज सजाऊँ।। 
फूल छडी कुकुमन मारिकै पिय की फौज भगाऊंँ 


तबै निमिवंशी कहाऊँ।। 
घेरि अकेल गुलाल मेलि मुख चुम्बन धूम मचाऊँ 


ललन को ऐंड़ छोड़ाऊँ।। 


युगलप्रिया तब नाहीं कहाँ कुछ मिलि हिय कठ लगाऊँ 


| 


(शनि 


रसिक सों होली गवाऊँ।। : 


पद-61 

साजि चलो भलीभाँति विपिन में धूम मचाऊँ।। 

चन्द्रकलादि सुनो मोरी बातें घातें सकल बताऊँ, 
मिल्यौ सरजू तट जाऊँ।। 

मंडल चौक चित्र रचि डारी कुमकुम ढेर सजाऊ, 
कपूरे अकाश लगाउँ । | 

फूल छड़ी गेंदों की गोली टोली पिय की भगाऊ, 
सबै मिलि होली गाऊँ। । 

मोहनि मन्त्र बीन तुमरी है ठुमरी तान सुनाऊं, 
रसिक पिय सुधि बिसराऊ।। 

युगलप्रिया हौं मृदंग बजाऊँ नई-नई उपज धराऊ।। 
ललन को पाँय पराऊ'। । 


पद्‌-62 
सुन्दर रामलला अबहीं गयो या गलियाँ कोऊ देखे री। 
हाथ लिये कंचन पिचकारी पीत बसन अंग पेखै री।। 
उत ते आय गई सजनी तेहि रंग भरी अवरेखै री। 
युगलप्रिया ठाढ़ी पछताती याही को भाग विशेषै री।। 

पद-63 
खेलत आज रसिक सिय नागर रंग रँगीली होरी रे। 
राजत नवल कनक मन्दिर में ललनागन चहुँओरी रे।। 
छुटत फृहारैँ मुखमण्डलहिं गुलाब मै केशर घोरी रे। 
कबहुँ कुमकुमा चपल कला करि डारति नवल किशोरी रे।। 

क च 


| 


तब हँसि रहे श्याम नयनागर प्रीति प्रनय नहिं उ हास रहे श्याम नयनागर प्रीति प्य नहि थेत 
युगलप्रिया पिय लखत चन्द्रमुख करि न सकत बरजोरी ३। : 

पद-64 

होरी मची प्रमोद विपिन में । 

इत अलिगन सँग राज किशोरी उत सोहत श्याम सखन में।। 
गावैं सखि मधुरे स्वर फगुवा सुनि सुख लहै पिय मन में, 
युगलप्रिया अनुराग भरे दोउ खेलत फाग दृगन में 

पद-65 
आजु खेलो रँग होरी सइयाँ आजु खेलो रँग होरी हो। 
दशरथ राजकुमार छैल तुम काल्हि करी बरजोरी हो।। 
तुम रेघुवंश” कुमार लाडिले मैं निमिवंश किशोरी हो। 
कौन बात में घटी हमारे यूथप सखी करोरी हो।। 
रूप गुनन में नागर प्यारे हौं नागरि कछु थोरी हो। | 
युगलप्रिया मुसक्यात छबीलो कुञ्ज महल की पोरी हो।। | 

पद-66 

सइयाँ जाने न पइहौ डारो न मो पर रंग। 

श्रीमिथलेशलली को अली सब आन जुरीं एक संग।. 
सुनि सकुचाय रमाय दृगन दृग बोलत वचन उमंग।। 
काह करेंगी विपुल नारि लगि जावो हमारे अंग।। 
कठ लगाय भिजाय भिजे रंग बढ्यो परसपर जंग! 
युगर्लाप्रया यह फाग अनोखी लखि रतिपति मद दंग।! 


Aw ______ डड 


ण््न्न्न_्चा् च्य य त्त ्््् त त्त स 
48 श्रीबप्तत्त विहार पदावली 


_ NN 


oo 
पद्‌-67 
खेलैं रंग भरे दोउ रंग पञ्चमी फाग। 


जनकलली रघुलाल सलोने उर उमगे अनुराग।। 
गोरे अङ्ग चूनरी सोहै पिय शिर चूनरी पाग। 
बिच-बिच पेंच मुकेश विराजत ज्योति जगामग जाग।। 
प्यारी के शिर ललित चन्द्रिका बेनी गुही मणि नाग। 
कर्णफूल रवि शशि द्युति निदत बेसरि छवि को बाग।। 
लसत ललित कलँगी पिय के शिर तुर कनक वर ताग। 
कलित कनक कुडल विलुलित नव मुक्ता अधर छवि पाग।। 
हार हिये गले गुंज विराजत पदिक पाँति नव राग। 
जनु घन मध्य नखत मंडल बिच नव ग्रह वसत विभाग।। 
प्यारी के उर हार हवेल जरे नग तरलित राग! 
पिय के कटि तट कनक के डोरा पग नूपुर मुख राग।। 
अतुलित युगल छबी को वरणै उपमा गहत न लाग। 
संग सखी सब नवल . नागरी कन्या सुर नर नाग।। 
कर पिचका केशरि रंग बरसत गावत चाँचिर राग।। 
दपटि झपटि लिपट लालन अंग लाज लपेटी पाग। 
रसिकअली नित युवतिन को रति रमा सराहत भाग।। 
पद-68 
पिय सौं रंग भरी नव दुलहिनि खेलो फाग। 
प्रथम गवन यह फागुन के दिन सखियाँ सराहत भाग।। 
आज सकेलि सजो रंग सजनी पिय के उर अति लाग। 

काहू की कानि करै जिन हेली मेरे ई कहें लाग।। 
नाहीं तो आप पिया तेरे मंदिर आवेगे रस पाग।। 
भामिनि भागि बचोगी कैसे तेरी गवन मद नाग। 
तू है नई चित चोप पिया के तब हित नव अआनुराग। 
रसिक पिया रघुनन्द रिझाके लै रस रंग सुहाग।। 
पद-69 
सारी भीजि गई पिय डारो न मो पर रंग। 
शीत भरी कम्पत तन मेरो दीजे गल भुज संग।। 
लखि ललचाय ललकि लइ प्यारी खेलत नवल उमंग । 
रसिकअली सुन्दर मनि रघुवर बाजत मृदु रव चंग।। 
पद-70 
नवल वधू पिय रघुनन्दन सों खेलन निकसी होरी।। 
मनहुँ नवल घन उदय दामिनी उलहत कलह करोरी। 
शरद मयंकमुखी संग सखि गणनिज छवि रति मद मोरी।। 
कोऊ अबीर गुलाल लिये कर कनक भार भरि रोरी। 
चोवा अतर अरगजा कोउ लिये चंदन मृगमद घोरी।। 
केसरि रंग भरी पिचकारी बरसत पिय की ओरी। 
गान करत कल कोकिल बैनी बाजत डफ बहु जोरी।। 
ति तें रसिक शिरोमणि रघुवर बरसत रँग झमझोरी। 
अबिर उड़ाय कोन अँधियारी पिय सनमुख सब दौरी।। 
ढीठ भई सखि पकरि पिया को 
रसिककअली पट गाँठि दुहुन की ले पतित उ आही. 
बॉधि कहत हो होरी।। 


नग उदा 


चच 
पद-71 
प्रद छाकी छबीली गहि प्रीतम की रंग बोरे री। 
मंद विहँसि मुख मोरि फेरि दृग झकझोरनि चित चोरे री।। 
छीनि लई कर ते पिचकारी मुख मारत बरजोरे री। 
रसिकअली राघव कर जोरत गहि रही अक न छोरे री।। 
पद्‌-72 
खेलत-खेलत खेल में प्यारी मान न करिये जू। 
हास विलास यहै फागुन के दिन पिय रस ढरिये जू।। 
जो तुम नयन अबीर भरे पिया पिय दूग भरिये जू। 
खेल खेलाइ गहो रघुवर को दाव न टरिये जू।। 
मारि मयंकमुखी मुख पिय को सखि उर धरिये जू। 
रसकिअली मन भावत फगुवा गहि पट अरिये जू।। 
पद्‌-73 
होरी खेलत राजदुलारी । 
अपने पिया पर उमगि-उमगि उर मारत रंग भरी पिचकारी।। 
चन्द्रकला विमलादि अग्र सखी इत उत सैन सजी है अपारी। 
कंकन किंकिनि नुपुर को रव पूरि रह्यो पुर में दिशि चारी।। 
बाजत चंग उमंग बढ़ावत गावत गीत रसीली गारी। 
उमड़ उबीर गुलाल छयो नभ बहि चली रंग तरंगनि भारी।। 
दुहुँ दिशि फूलन गेंद कुमकुमा फेकत दौरि प्रचारि प्रचारी। 
रसिक अली उत जै रघुवर पिय बोलत इत जै जनक कुमारी ।। 

पद-74 
होरी खेलन लाई सखियाँ सुघर सिखाय। 
बारी जनकदुलारी लड़ैती सुखमा बरनि न जाय।। 
फाग चौक बिच ठाढ़े पिया सजि केशरि रंग बनाय। 
बाल सखा विदुषक विट चेटक ते बहु भीर सोहाय।। 
चन्द्रकला कर दइ पिचकारी रंग भरी सुख छाय। 
प्रीतम दिशि चलाई प्यारी तब पिय रहे मुसुकाय।। 
चतुर चूडामणि लै कर पिचका सखियाँ दई भिजाय। 
धूम मची दुहुँ ओर छमाछम नुपूर धुनि दिशि छाय।। 
बाजत चंग मृदंग झाँझ बहु कलरव गान सोहाय। 
रसिकअली यह युगल केलि पर निरखि न नेन अघाय।। 
पद्‌-75 
खुलिके खेलो फाग सखी अब को करिहैँ बरजोरी। 
लाज अकाज करत हैं हेली ताहि छाडि रस लयो री।। 
गुरुजन खीजि मीजि कर रहिहैँ दुरजन भले हँसो री। 
तू तो झमकि झगरि तजि शंक निशंक पिया मुख जोरी।। 
बीते फाग फेरि पछितैहैं समुझ रीझ सिख मोरी। 
प्रीतम अंक मर्यकमुखी गहि मीड़ि सुअंजन रोरी।। 
रगरि रिझाइ झगरि फगुआ लै बलि-बलि जाउँ मैं तोरी। 
रसिकअली या अवसर चूके कहँँ तू पिया कहूँ को री।। 


झू 
पद-76 

साजु नवेली रंग तू पिया खेलन आवै री। 

आपनि पक्ष अली गण लै संग धूम मचावै री।। 

भीजे रंग वसन अंग राजत हँसनि सुहावै री। 

भीजी अलक कपोलनि लिपटी हिय लिपटावै री।। 

कर पिचका कटि फेट गुलाल की चितइ चलावे री | 

चंग मृदंग उपंग बजत बहु रंग बरषावै री।। 

फाग में लाज न कोजिये सखी खेल नशावै री। 

खेलि खुलै रस फाग में हेली तू यश छावै री।। 

चली अली सजि फौज आपनी चंग बजावै री। 

नूपुर ककण किकिणि की धुनि दुहुँ दिशि छावै री।। 

फेकत अबीर गुलाल कुमकुमा रँग बरषावै री। 

घेरि लिये रघुनन्दन को सखी खेल बढ़ावै री।। 

धुँधुर में धसि धाय धरयो पिया रंग रचावै री। 

रसिकअली युवतिन वश प्यारो नाच नचावै री।। 

पद्‌-77 | 

खेलन आई होरी बनि ठनि राम पिया सों सिया गोरी। 
अलबेली संग सखियाँ अमित लिये रूप रती मद मोरी।। 
कंचन पिचका सब कर लीन्हें केशरि रंग भरो री। 
बाजत चंग मृदंग झाँझ बहु जनु गाजत घनघोरी।। 
उमडि अबीर गुलाल छयो नभ बादर ज्यों मड्रो री।? 
चमकत चपला वसन वादले भूषण झमक झिंगोरी।। 


>>>>>--.5---------->>_>>>>>_--2>2_222222222222 > 
श्रीबस्तन्त विहार पदावली 5 


विन तक 
गारी गान ताल करतालनि दादुर धुनि सम सोरी। 
धावत किलकारी करि अलिंगण शिखिं बोलत चहुँओरी।। 
कादम्बिनि ज्यों वरषन लागी केशरि रंग झमझोरी। 
रसिकअली पिय भगन लगे तब पकरन को सब दौरी।। 
पद-78 
आजु रंग पंचमी फाग री खेलैं जनक दुलारी। 
प्रीतम संग उमंग भारी लै कर सरोज पिचकारी।। 
गोरे अंग कुसुम रंग सारी छनि भूषण उजियारी। 
तैसिय संग सखीयन के गण गति सुखमा सुकुमारी ।। 


डफ ढोलक सहनाइ मँजीरा बाजत बहु करतारी। | 
ऊँचे स्वर गावत वर बनिता नचि नूपुर झनकारी।। | 


कनक भवन मधि फाग चौक में धूम मची मुदकारी। 


छायो अबिर गुलाल अकाश लौं अरुण भये दिशि चारी।। | 


मानो अरण बनाइ आवरण श्यामल घन सुखकारी। 
खेलत अमित दामिनी के संग उपमा रसिक निहारी।। 

_ पद-79 

आज फूल फाग में धूम मची। 
सखि गण टोल सिया दिशि शोभित सुमन बारि बहु गची।। 
तैसहिं भीर पिया दिशि राजत पट आभरण रची। 
पिय कर सोहत कनक पिचकारी वरषत बारि शची।। 
जल अपार दुहूँ दिशि बरषत भीजे पट न बची।। 

च्च 
| गाय-गाय मारत फुलगेन्दा सखी बहु स्वाँग नची। 
कटि किंकिनि नूपुर बलयन धुनि मानहुँ राग शची।। 
लै गुलाल मुख मलत परस्पर गहि-गहि धाय धची। 
रसिकअली जय दुहुँ दिशि बोलत उर अनुराग मची।। 

पद-80 

मच्यो री रंग महल में रग। 

केशर कीच बीच नर नारी बिछलित उमगि उमंग।। 
एक ओर रघुवंशी राजै सजे अभूषण अंग। 
एक ओर युवतिन को मण्डल लीन्हें वीण मृदंग।। 
गाइ रहे कोउ नाचि रहे कोउ करै खेल खुलि जग। 
सरयू भई भारती धारा पाइ गुलाल प्रसंग।। 
रह्यो न सुरति सम्हार सबन को है गै आनन्द दंग। 
श्रीरधुराज मनोरथ पूरण भये सकल दुख भंग।। 

पद्‌-81 

खेलैं राघोजू तियन बिच होरी। 

लाल गुलाल भरे तन सोहत मरकत शैल अरुण पसस्यो री।। 
विथुरे कच आनन छबि राजत चन्द चहुँ दिशि राहु फिरथोरी। 
कर कंचन पिचका अस सोहत जनु अहिमणि मुख लै निकस्यो री। । 
पकरि तियन मुख रंग मलत जनु राहु अनत लै शशि झगस्योरी | 
रसिकअली यह रूप सुधानिधि जानि अक्षय मन मीन भयो री।। 

पद-82 

श्याम मुख लाल गुलाल लगी । 

अअ 
नील कमल जनु प्रगट प्रात रवि अरुण किरण जगमगी | | 
अलक घूमि आई मुख ऊपर केशरि रंग-रंगी। 
षट्पद वधू आय अम्बुज लौं अरुण पराग पगी।। 
रूप अनूप विलोकत आली नेह सनेह सगी। 
दम्पतिअली रूप निधि सीते पिय अति रूप पगी।। 
पद्‌-83 
री दैया मोरी आँखियन परिगै कैसो गुलाल चलैया। 
तुम भोरे होरी खेलै न जाने हौ तुम अवध बसैया।। 
जो तुम होरी खेलिबे चाहो मिलिक चारों भेया। 
कछुक काल मिथिला चलि बसिये बनि क सुधर लुगैया।। 
महल टहल करो लक्ष्मीनिधि के सियजू को लीजै बलैया। 
दम्पतिअलि सुनि-सुनि सुख पइहैँ तुम्हरी तीनों मैया।। 
पद्‌-84 
जनि करहु रार मोसे, जावो जी जावो जी अपने द्वार। 
तुम्हरी प्रीति को कौन भरोसो अब जावो जहँँ नई बहार।। 
तुम जो आवत निडर-निडर ह्वै कर लीन्हैं पिचकार। 
महमदशाह पिय रंग बरसैगो और परैं गेन्दन की मार।। 
पद-85 
होरी खेलत कोशलराज री। 
ge सहित रत उलझी आनन्द आज री। 
छिरकत सरस रग ir क अद छक सदः नागरी! । 

रुख पाय धाय नव नागरि रंगन भरि-भरि गागरी।। 
वरे लखनलाल रिपुसूदन छिटके ललन समाज री।। 
श्याम गहे मिथिलेश किशोरी लाल बनी नव नागरी। 
पहिरो नकवेसिर वर सारी वदौ वदन निज हार री।। 
कुमकुम अगर अबीर भरत दृग प्रमदा उमगि अनंग आज री। 
जनहरिया श्रीरामराय सो जीती रूप उजागरी।। 
पद्‌-86 
मोसो नाहक करि बरजोरी लालन होरी खेली हो।। 
मैं कोउ हेतु अकेली गली-चली धनि-धनि कर करहिं मरोरी | 
विनय बरजि तरजो नहिं मानै सान्यो मुख रोरी हो।। 
लाज नहीं गुरुजन पुरजन तोहि अब मैं काह करौं री। 
कोविद कवि ठवि होरि नहीं यह-यह है झोरा-झोरी।। 
पद्‌-87 
कर धर जनि नृप वारे कौन ऐसी होरी हो। 
हाय दई कस भई कवन मति भोरी हो।। 
कोउ न इन्हें समुझावै लखै गति मोरी हो। 
दूरि से धूम मचावो लाल गावो गारी हो।। 
लपटि-झपटि जनि जावो कहां करजोरी हो। 
तब हँस कोविद कहा लाल सुन गोरी हो।। 
फागुन गुन यह जानो नहीं कछ खोरी हो।। 
पद-88 
थिरकत आवैं लखु गोरिया। 

-न ़्ं़््ख्चचजक्चतचचतचचतचानचलचचनलनफक््र  तरछ़ल़िन  .ई४$. 
लाल भागि चलो यहि अवसर ना चलिह बरजोरिया। : 
लपटि-झपटि गहि एक एकन कहे दश-दश कहैं होरी होरिया। 
कोविद नारि गई रानी ढिग फगुवा देखो तब छोरिया। : 
पद्‌-89 
होरी आई प्रान प्रिय प्यारी । । 
रसिक जनन जीवन हित मानो मनमथ साज सँवारी। 
बरसत धन रस राग चहँ दिशि सरसर हिय सुकुमारी।। : 
फागुन गुन गावन भावन मन चित चावन सुखकारी। : 
युगलअनन्यशरण सुषमा सर उमगायो छवि बारी।। 
पद्‌-90 
पिय संग सलोनी आज होरी मैं खेलौंगी । । 
उर अभिलाष अबीर सरुचि रचि रुचिर रसिक अंग मेलोंगी। 
प्रीति पुनीत परम पिचका सजि सुभग सरस रंग रेलोंगी।। 
मान मरोर मधुर मनसिजमय कुसुम कुँकुमा पेलोंगी। 
युगलअनन्यशरण सकोच सब पोच मानि सब झेलौंगी।। 
पद- 91 
सियलाल रसिक सिरताज खेलत फाग अली | | 
ललित सहचरी सौज लिए कर कंज सुमंगल राज। 
दोऊ ओर शोर सुन्दर तर बजत मधुर सब साज।। 
| गावहिं कल कोकिल कलापि वर वचन वाम नव नाज! 
मची परस्पर प्यार रार जस जंग उमंग विराज।। 


| श्री जीवन धन प्राणप्रिया हित हारे सहित समाज! 

| 


| दगालअनन्यशरण सरस्यो सुख सिय परिकर रसराज | | 


पद-१92 


हेरी के मिस मौज मचायो, मरम मन को लखि पायो । | 


मुदर श्याम सुजान सलोने नाजुक नेह लखायो। 

बिसरि गई कुल काज लाज डर उर उत्साह बढ़ायो, 
अधिक मंगल छनि छायो।। 1 ।। 

गहर गंभीर गुलाल गरब गुन नूतन रंग रंगायो। 

प्रबल दान अनुराग जम्यो जिय जतन अनेक रचायो, 
तऊ नहिं छुटत छुटायो।। 2 ।। 

मद मधुर मुसक्याय माहँ मुख जाल रसाल सजायो। 

डारि दई दृग निपट कपटमय अटपट रहस जनायो, 
सखी मनहीं मन भायो।। 3 ।। 

तान कूपान सुनाय प्रानपिय हिय कतलान करायो। 

यृगलअनन्यशरण मायल तन घायल होश गाँवायो, 
दशा अद्भुत दरशायो।। 4 ।। 

पद्‌-93 

होरी के रस रंग रंगाई, छैल सियवर सुखदाई।। 

बिनहिं बिचार चली निज घर ते कर ते कुसुम फिराई। 

अतिहिं गुमान भरी जीवन मद नख सिख साज सजाई। 
फाग को सुधि निसराई।। 1 ।। 

जादू जहर कहर - कारन नव नैन सैन सुघराइ। 


लखी सखी तेहि ठौर अचानक रसिकराज रघुराइ। 


| 11 न रमाना 


2000) | 


]----कपपप:प::ननननननननाऱ<:__.-.7::३३ 
अजब बाँकी छनि छाई।। 2।। 
आप गयो अति निकट कपट करि परिहरि नीति निकाई। 
तन मन नेह भिजाय दई पुनि अंग सुरभ रमाई। 
मधुर मोहन मुसकाई । । ३।। 
युगलअनन्यशरण हो री बरजोरी जग झमकाई। 
विवस भई सब वाम काम तजि सजि सनेह रसिकाई। 
दशा दिलवर दरसाई।। 4।। 
पद-94 
संग महल मधि चहल पहल, होली आई अली छबि छाइ। 
होत हजारन हरष हिए सिय श्याम सनेह सचाई।। 
विविध रंग वर वसन रमन सजि साजिय सुख सरसाई | 
युगलअनन्यअली प्रीतम मिलि खेलिय फाग सोहाई । | 
पद-95 
खेलत बन प्रमोद दोउ होरी। रस बस राजकिशोर किशोरी । । 
भैनन नैन सैन सैनन में बैनन बैन ऐन चित चोरी। 
किंकिणि कल कंकन धुनि सुनि-सुनि बढ़त उमंग रंग युग जोरी । । 
गावत तान तरह नूतन युत जीवन जान अमित रस बोरी। 
सरसावत सुख सहज स्वाद सत अति अनुपम आनन्द बटोरी।। 
मारति मदन मान मोहनि मन सारत सरस सनेह निचोरी। 
युगलअनन्य श्याम श्यामा छवि छकनि छटान छकी मति मोरी।। 
पद-96 
खेलन में उरझे दोउ रसिया। 

| का रग बडगा आ टम उमगायो मन मोद सरसिया। 
पद चकोर मीन रस सम युग जीवन अरस परस कटि कसिया।। 
शौक सुख शान मान मन तान तरंग रंग गति गसिया। 
पुगलअनन्यअली देखत दृग-मृग समान छवि जालन फँसिया।। 

पद्‌-97 
होरी मैं न खेलिहौ महराज, मो पै लगत लाज शिरताज। 
लखि रहिहो मन रमण रूप अँग अति अनुपम रितुराज।। 
उ उज्जवल अनुराग बाग वर बारह मास बिराज। 
पिचका प्रीति प्रतीति अचल चित चलत चतुर रसराज।। 
हैं बलिहार भई बल्लभ पर परिहरि साधु समाज। 
यृगलअनन्यअली रसिकन को अदभुत रहस रिवाज।। 

पद्‌-98 

होरी आई लला सब भाँति भली।। 

खेलो दिल खेलो बेशक अब सेन सजी मिथिलेश लली। 
जानि पड़ेगी आज रंगीले कठिन कला वर वाम चली।। 
बहु बासर बीते बिलसोगे फैल फन्द बिच छैल छली। 
उर उत्साह सजाय बिलोकिय सनमुख युगलअनन्यअली।। 

पद्‌-99 

हिय हेरो हमारी हवाल पिया। 

कंचुल कसी लसी न रही तन सारी रतन भिजोय दिया। 
देखो दुगन दयाल बाल दिशि तारी दै बहु हँसति तिया।। 


सुख सागर नागर नवला रस लीजै दीजे उमंग हिया। 


आ 

RR च्च; 
युगलअनन्यअली होली मिस मोपै रतिपति जुलुम किया || 
पद-100 
होरी खेलन में मोसे अटके । 
मुरुकि गई मोरी नाजुक बहियाँ सुघर छयल के झटके।। 
केशर अतर उरोजन हँसि-हँसि मलत गुलाल न खटके | 
शीलमणी रघुराज फाग में तजि दइ लाज निपट के।। 
पद्‌-101 

सइयाँ से खेलत होरी हो झुलनी वाली गोरी। 

बहुत दिनन में पायो अकेले लाल पकरि भरि कोरी हो।। 

काजर दृगन लगाय मधुर हॅँसि मसलि कपोलन रोरी हो। 

नवल अली मन को भायो कियो मुख चूमत तृण तोरी हो।। 

पद्‌-102 

करि गोरी से बरजोरी होरी न खेलना हो राज।। 
छरी छबीली सुमन सुधारी, तुझे श्याम है सौंह हमारी, 
करि हुसियारी भारी सनमुख झेलना हो राज।। 
सखा बोल सब गोल बनाओ, राग रंग भरि फाग मचाओ, 
आवो दूरि बहाओ पापर बेलना हो राज।। 
एते काल रहे हौ लूका, आज गाल लामै बहु मूका, 
अबहीं ते सूखा मुख बूका मेलना हो राज।। 
सुधामुखी सखि सैन सँवारी, इहै कहत मिथिलेश 


शा १ 
छोरि छाडि पिचकारी रगन रेलना कुमार 


हो राज।। 


रि र 1 कक 

पद-103 
साजन सारी में दाग लगायो, अवध के साजन । | 
नगी सास हमारी, देवैगी गारी, बिन बातन के बैर बढ़ायो।। 
मधुर-मधुर मुसुकाई, कहत रघुराई, गोर होरी को रंग रचायो। 
सुधामुखी सुनि बानी, मद मुसुकानी, नव नेही सो नेह जनायो।। 
पद-104 
| राम रसिक रंग होरी मचाई । 
हल छबीले सखा संग लै भरि उमंग जंग जोरि जनाई।। 
| मनिमय पिचकारी रंग डारी नव सारी अंग बोरि बनाई। 


। तब सिय सैन दियो सखियन को धरो री धरो कहि दौरि दबाई । । 


| 


| एक-एक लये छेकि अनेकन पिचकारी कर छोरि छिपाई। 
कोइ कर पकरि खड़ी नवनागरि रंग गागरि कोई गोरी गिराई।। 
हा-हा खवाय नचाय नचावहु करि सबको बुधि भोरि भुलाई। 
पुनि पिया धरि सिया पग परसाये सुधामुखी मुख रोरी रचाई।। 
पद्‌-105 
श्याम मोरी गोरी बहियाँ मरोरी कैसे खेलौं मैं होरी | 
रूप लटू छल छटू भटू यह चोर चटू चष चोरी।। 
कस होली चोली अनमोली तार-तार करि तोरी। 
सुधामुखी मोटन में मोटो खोटन में खोटो री।। 
जी कोई खेलौ होलिय 
याँ।। 
gas चंचल चित चोरि चारिकै चोलियाँ। 
ली __ननन्त्त्न्न्ा नस नस नस न न+नन++ 

__.........“नजजािलिडटिीीिहीिहिहीहीहीटीही मस 
बाँह गहो घुँघट पट खोलौ बोलौ अडबड बोलियाँ 
थे तो राजसिंघरा जाया म्हें तौ वाली भोलियाँ।। 
हो-हो करि हा-हा करु बाबा चलिस्यो म्हा की टोलियाँ।| 
करि नारी वहाँ नाच नचावा रंग चेटवा रोलियाँ। 
सुधामुखी मुख मीजि माँजिकै पकरि निकासी पोलियाँ।। 
| पद-107 
रंग होरी रे होरी रे आज होरी रे। पिय खेलत सिय संग होरी रे। 
श्री चन्द्रकला चपला सौ चंचल लाल पकरि भर कोरी रे। 
लै आई सिय स्वामिनि के ढिग मसलि कपोलन रोरी रे।। 
बेंदी भाल नयन बिच काजर दै तिय को छवि छोरी रे। 
प्रियासखी छवि देखि लाल को सियजू हँसत मुख मोरी रे।। 
पद्‌-108 
आज परस्पर होरी मचाई । 

दशरथसुत अरु जनकनन्दिनी सागर रुप लोनाई। 

हँसत लसत मनि महल मध्य दोउ संग सखी समुदाई, 

छटा छूटत अँगनाई । । 

बाजत ताल मृदंग सितारे सारंगी सुरनाई।। 

बरसत रंग सुगंध फुहारन सो सुख कहि न सिराई, 

मनो सावन सरसाई। । 

तेहि छिन छीनि लियो कटि सों पट जनकलली मुसक्याई । 

लै गुलाल मुख मसलि लाल के अंजन नैन लगाई, 

कहाँ गै चंचलताई । । 


1 __ 


देखत हाल लाल रघुवर को चन्द्रकला ढिग आई। 
दै दृग सैन सांग सी बाँकी वीरी विहँसि पवाई, 
पकरि मुख चुंबन ल्याई । । 
या सुख कहत शेष श्रुति सकुचन कविजन पार न पाई | 
मधुर अली अवगाह मिलै रस मन भावन सुखदाई, 
लखि रति मदन लजाई । । 
पद-109 
रगीले रंगमहल में खेलि रहे दोउ फाग। 
दशरथ सुत अरु जनकनन्दिनी उमगि-उमगि अनुराग।। 
भीजि गई सिय को सिर सारी नवल लाल सिर पाग। 
मधुरअली तृन तोरि विलोकत सरसत सरस सोहाग।। 
पद-110 
सखी री काह कहां मैं अवध को छैल छली। 
मैं सरजू जल भरन जात रही मिलि गए बीच गली।। 
लै कर कञ्ज गुलाल मजे से मेरे मुख में मली। 
मधुरअली महबूब बली सों कछु नहिं जोर चली।। 
पद-111 
होरी रंग महल में खेलत मोदमई । । 
राजकुमार सिया सखियन युत शोभा अजब छई। 
जंत्र जमाय गाय रंग बरसत सरसत प्रीति नई।। 
तब मुसक्याय पकरि प्यारे को प्यारी पान दई। 
मसलि गुलाल कपोलन तेहि छिन पुनि मुख चूमि लई।। 


RRR 

RR 
तब हँसि हेरि लाल अंचल गहि कहि कस जीति भई। 


सुनि प्रिय बोल अमोल अली एक आतुर पास गई।। 
करि सिगार सुभग अग भूषन मोतिन माँग ठई | 
मधुर अली करि नवल दुलहिया छवि बलि जाउँ जई।। 

पद-112 

झमकि होरी खेलि रहे दोउ बीर। 
दशरथ लाल लली सुखमानिधि पहिरि विभूषन चीर । | 
पिचकारी करकमल पिया के सिय कर लसत अबीर | 
रंग गुलाल उड़ाय मजे से धरत नहीं कहूँ धीर । | 
मंद-मंद मुसक्याय परस्पर चलत दृगन के तीर। 
मधुरअली करि गान मधुर स्वर संग अलिन की भीर।। 

पद-113 
होरी रची रंग भारी आज की अजब तैयारी।। 
अनुज सखा सहजोर संग सब लै कर में पिचकारी । 
हुलसत हँसत हँसावत सखियन ऐसो अवध बिहारी, 
छबीलो छैल शिकारी । । 
गोल कपोल बोल मन मोहन नैनन मारि कटारी। 
घायल बाल घनी सब घूमैं सुधि बुधि देहिं बिसारी, 
बची एकौ नहिं नारी।। 
समुझि हारि सिय प्यारी । 
गहि पिय की पिचकारी, 
चली नहिं अब हुसियारी । । 


देखि-देखि अस दसा सखिन को 
मधुरअली ललकारि अलिन को 

पद-114 
रंग भीने राजकुमार छैला होरी मे । | 
पंग सखा अनुराग भरे सब मोहन को अस गोरी में। 
कृष्णाम धन भाग जानको ताके बँधे रस डोरी में।। 
पद्‌-115 
हो राघो चुनरी भिगोय दई। 
भरि पिचकारी मेरे उर पर डारी गारी देत नई।। 
सूहो सारी केशर रंग अंगिया अबहीं मोल लई। 
जुलमी जोर कह्यो नहिं माने पलकन आनि दई।। 
छींकत ही मैं घर से निकली ताको फल मै लई। 
हित जयराम घर जाने दे लाला जो कुछ भई सो भई।। 
पद्‌-116 
होरी रंग धूम मचावे रे रसिया। 
भरि पिचकारी मेरे उरपर डारी अपनी ओर बचावे रे रसिया।। 
रही रे रहो अबकी या धरि दृग अंजो मुख रंगन रचिया। 
हित जयराम आपनी करिहों पकड़ के नाच नचावो रे रसिया।। 
पद्‌-117 


बनि आये छैला होरी के ।। 

चीरा चारु शीश पर राजत भाल तिलक दिये रोरी के। 
फें गुलाल हाथ पिचकारी संग सखा लिये जोरी के।। 
होरी-होरी करत हरत मन चीर भिजायो गोरी के। 
रामरसिक अब होन चहत है हल्ला जनककिशोरी के।। 
ण क 

पद-118 

रंग की तोहे लाज रंगीले रसिया । 

रहियो देत दरस नयनन को भाग न जइयो परदेसिया। 
आस न जावे कबहुँ मिलन की गँसी रहे ऐसी गसिया। 
गह के हाथ छोड़ मत जइयो नेह निभइयो मन बसिया। 
अब बलदेव बनाये रहियो अपने चरणन को दसिया।। 

पद-119 

चुवन लागो चोलिन चूनरी रंग। 

छाई कुमकुम कलित कपोलन लट बेसर इक संग।। 
परसन भाल चन्द्रकन कवरी लपटानी नव अंग। 
अवलोकत मुसुक्यात प्रानपति घायल मूठ दुचंग।। 
अनियारे दूग तीन लाडले घुँघट खोल निखंग। 
मोहौ पिय विठ्ठल रसबस कर पिचकारी गति भंग।। 
हो हो कह मिलि गह युवतिन मुख अंजन दियो उमंग। 
वृषभान कुँवरि केसहिं के हारे तुम स्वामिनि संग अंग।। 

पद्‌-120 
चिरजीवो होरी के रसिया। 
सानदार सहजोर सजीलौ मदन लजीलौ मन बसिया।। 
अजब नुकीलौ रंग रुचीलौ पैंच खसन माथे लसिया। 
मुकुर कपोलन पर अलकन छबि छलकन पलकन गति नसिया । 
रुचिर | रसीले नैन अनीले अंजन सान मनौ गसिया। 
मंद हँसत दुति चारु चमकत दामिनि जनु मनोज असिया।। 

कपट लपट झटकन रग छिरकन अबलन मसलन सुख बसिया। 

सिया सुकुमारि निहार खेल मिल वृषभानकुँवरि को मन फँसिया। 
पद-121 


` प्रम रमणीय बन कलित कचन भवन बहत छन छन त्रिविध पवन 
' सुमनोहरो। कुंद मुचकुन्द बहु बृन्द आनन्द कर मन्द कर नन्द बन 


तरुण कुसुमि थरो । ।1 । । पुहुमि बहु पुहुप सुपराग पूरित पृथुल झरत 
कल नल सकल सलित रंग केशरो। नदत कल कौर कोकिल निकर 
मोदकर सरयू तट करत शीतल सकल सीकरो ।। 2 । बीण डफ बेनु 
मंजीर मिर्दग सारंग मुर्चग तहैँ बजत बहु बाजने। जुबति अनुराग भरि 
राग बहु रागती बागतीं बाग महेँ त्रिविध सुख साजने।।3।। चलत 
चामीकरन चारु पिचकारि केशरि मच्यो कीच सउलीच बहुरंग में । 
नचति जति जति सुगति जुवति तति रति सहित मेलि सुगुलाल 
रघुलाल सु उमंग में।।41। कुञ्ज बिच सखी कहुँ सखिन बिच 
कुञ्ज कहुँ सखिन बिच सीय कहुँ सीय बिच राम हैं। मनहुँ कहुँ जलद 
बिच दामिनी दमकतीं दामिनी बीच कहुँ दिपत घनश्याम हैं।। 5।। 

चूमती पिय बदन घूमती मदमती झूमती हरि भुजनि निदरि सुर 
सुन्दरी। छीनि पियकर कटक चटक करधारि पहिरावती नेह बस 
आँगुरिन मूदरी ।1611 झुकहिं झझकहिं झपहिं जकहि जुमकहिं 
जमहिं लखहिं ललकहिं लुकहिं हँसहिं हुलसहिं सही । तकहि जमहि 
लखहिं ललकहिँ लुकहिं हँसहिं हुलसहि सही । तकहिं तरकहिं तुरहिं 
थिरहिं थिरकर्हि थरहिं धरहिँ धावहिं धरहिं रोरि कहि नहिं नहीं । 7 । । 

लपटि कहुँ झपटि क है रपटि बहु निपट हटि जनकतनया सहित करत 

nnn 
सुविहार हैं। मध्य सखि मंडलहिं निरखि रघुनन्दनहिं बारही बार 
रघुराज बलिहारी है।। 8।। 
पद-122 
सरयू तट राम खेलैं होरी । 
बीच विराजत जनकनन्दिनी चहुँ दिशि चाल चलें गोरी।। 
अबीर गुलाल के बादर छाये, कुमकुम कीच मची खोरी। 
श्रीरघुराज राज अलबेलौ मातो फिरत लिये झोरी।। 
पद्‌-123 
मति मारौ पिचकारी कँवरजी प्यारी अति सुकुमारियाँ। 
थे तो राजकूँवर जबर वर म्हे नव जोबन बारियाँ।। 
जुलमी जोर करयो नहिं माने भेवत हो सिय सारियाँ।। 
लेस्या छीनि वसन सब तन के देस्याँ लहँगो सारियाँ। 
वेणी वेस वणाय वाम वर वेसरि वदन सँवारिंयाँ।। 
सिया रसिकअली पाय परावा. पिय कहो जनक दुलारियाँ। 
पद-124 
सलोनी सिय गोरी पिय सँग खेलन आई होरी। 
सजि सब साज समाज सखिन मिलि घेरि लियो चहुँओरी।। 
कोउ मुख अबिर मलत बरजोरी कोउ कटि पट झटकोरी। 
कोउ अञ्जन दूग आँजि नवेली कोउ हँसत मुख मोरी।। 
नख-सिय तिय छबि साजि छवीली छवि निरखत तृण तोरी। 
ज्ञानाअलि कर पकरि सिया ढिग देखिय या नप छोरी।। 

पद-125 
मैं तो रंगी तुम्हरे रंग प्यारे, काहे को रंग पिचकारिन मारे। 
गरबीले गुन रूप रंगीले छैल छबीले रसिक दुलारे।। 
लाल गुलाल को कौन काम है नयन गुलाल सरस रतनारे। 
यद्यपि केलि कुशल छवि आगर नागर नवल जगत उजियारे।। 
कहँ सीखी ऐसी बरजोरी झकझोरी बहियाँ नृप बारे। 
ज्ञानाअलि रस केलि सिखे नहिं पढ़ि आवो बलि जाऊ तुम्हारे । । 

पद्‌-126 
क्या तुमहीं होरी मतवारे, आजु लखौ पिय फेल हमारे। 
इहाँ नहीं ऋषि मख रखवारी लाल गुलाल चलावो सम्हारे।। 
जो बचिहौ दृग बानन मारे तौ सुनिये नृप राज दुलारे। 
कर चूरी चूनरि नकबेसरि करिहौ दृग खञ्जन कजरारे।। 
कानन करणफूल बिन्दी युत माँग भरौ सेन्दुर पिय प्यारे। 
शीश धरौं चन्द्रिका मनोहर संग नचावोंगी तन मन बारे।। 
लोक लाज मरजाद बेद की करम भरम सबही ते न्यारे। 
ज्ञानाअलि सोई सुख लूटें जाको लगत सबी मतवारे।। 

पद-127 

रसिया तेरे रंग की बलिहारी । । 
आइ हती मैं फाग देखबे तोहि देख भई मतवारी। 
खबर नहीं कौने रंग डारो कौन घाल दई पिचकारी।। 
रंग भौजी तेरे रंग भीजी अँखियन छा गई छवि प्यारी। 
तोहि देख रघुराज बिहारी लाज शरम मैने धो डारी।। 

पद-128 
की जाने छल छैल तुम्हारे, औचक दूगन गुलालन मारे। 
मन कछु और बचन कुछ औरहि रसिक छैल यौवन मतवारे। | 
तुम रघुवंश उजागर नागर हौँ निमिवंश उजागरि प्यारे। 
जानि नवल अबलन के धोखे आजु मिले बड़भाग हमारे।। 
ठाढे रहौ डरै मति जिय सों रंग पिचकारि चलावो सम्हारे। 
ज्ञानाअलि पिय खेलि न जानौ सुनि सकुचे अतिशय हिय हारे।। 
पद्‌-129 
सलोनी श्याम सों आजु खेलत फाग रली । 
गरबीली गुण रूप रंगीली रति मद मान दली। 
मानहु तरु तमाल संग शोभित कचन बेलि फली। 
काजर दूगन भाल बिच सेंदुर मुख सों अबिर मली।। 
देखि-देखि रस केलि कलापै कुञ्ज-निकुञ्ज अली। 
पियत युगल रस रूप माधुरी एक टक दृग न हली।। 
कहि-कहि थके महेश शेष श्रुति जेहि सुख को न चली। 
ज्ञानाअली सोई सुख घर-घर अवध बजार गली।। 
पद-130 
छबीले छैल की कछु आज उमंग नई। 
खेलत फाग छबीली सिया संग कर पिचकारी लई। 
अबिर गुलाल कुमकुमा झोरिन धुंध गुलाल छई। 
चलीं ललकि ललकारि नारि सब अंग अंग मोद मई।। 
सखियन राम निरंजन मेट्यो अंजन दृगन दई। 

अन लई कर सो पिचकारी सुधि बुधि बिसरि गई । | 
भूलि गये सगरी चतुराई हारे जगत जई । 
नाअलि बड़भागिनि सियजू पिय उर हार भ 
पद-131 

कहँ सीखे हो ललन ऐसी रगर झगर। 

क्या तुम ही अनोखे खेलारी अगर।। 
जानि परे पिय पीन न जानो निडर सदा यश जगत जगर। 
` भरि पिचकारि दृगन तकि मारत अबिर मलत मुख बीच बगर। 
रसिक छैल छल छाडि छबीले होरी खेलो मति रोको डगर । 
` नाजुक बहियाँ मुरुकि गई मोरी भीजि गई तन सारी सगर।। 
कोशल राजकुमार रंगीले धूम मचाई अवध नगर। 
जानाअलि प्रमोदबन कुञ्जन श्रीसरयू के कगर-कगर।। 

पद्‌-132 | 

हो रही अवध में रंग रंगीले लाल की 

श्री जनक नृपनन्दिनी ललना नवेली बाल को।। 

कञ्ज कर पिचकारियों से कुमकुमा सुगुलाल को। 

नयन की सैनां से मारे नागरी हिय शाल को।। 

रंग भरी गाती हैं तानैं सप्त स्वर लय ताल को। 

लाल के उर यों लिपटि गइ ज्यों लताद्रुम माल को। । 

रग रसमाती फिरे ललना सबै बिन हाल की। 

लखि छकी ज्ञानाअली पिय के रंगीले गाल की।। 

पद्‌-133 
बनि बनि आई भाई नव नागरिया। 
नव किशोर घनश्याम राम पिय प्यारे शिर सोहै टेढ़ी पागरिया। 
अरस परस करि रंग रस बतिया लाय अक करि शीतल छतिया 
रस गतिया यौवन मद मतिया रंग बरसत भरि गागरिया। 
करि कटाक्ष सजि नैन पैन शर करत घात मृदुगात हिये तकि, 
हैँसि प्यारी प्रियतम छवि पागी बड़भागिनि गुण आगरिया।। 
नव उमंग रंग रेलनि झेली अलबेली असन भुज मेली, 
देत लेत सुख सिय पिय प्यारी ज्ञानाअलि सब सुख सागरिया।। 
पद्‌-134 
ललना लोनी नवल रंग बरसे | 
झीने पट भीने तन लिपटे अटपट गारिन सरसै।। 
उड़त गुलाल कुमकुमा मारत सुमन गेंद कर करसै। 
पिचकारी भरि पिय सिय ऊपर डारि सकत नहिं डर सै। 
कोटिन राजकुमारिन के बिच राम श्याम घन बरसै। 
सिय स्वामिनि दामिनि द्युति दमकत अरस परस तन परसै । । 
जेहि सुख को चाहत शुक शारद विधि नारद हरि हरसै। 
ज्ञानाअलि सोई यश गावत मिलन आस जिय तरसै।। 
पद्‌-135 
पिचकारिन मारि भिजोय दियो दशरथ नृपलाल बड़ी रगरी। 
मैं सरयू जल भरन जात रहि फोरि दियो शिर की गगरी।। 
बरजोरी बली नहिं मानै अली चुनरी रंग बोरि दई सगरी। 

oo 
वानाअलि लोक की लाज भरी गृह को ड़गरी पिय सों झगरी । | 
पद-136 
एस रंग उमंग रंगी सगरी अगरी गुणरूप उजागरिया। 
_ झफटै लपटे पिय की डपटे मिथिला की बाँकी नागरिया।। 
टग बान चलै पिय मान दलै न हलै छबि प्यासी सागरया। 
मुख चूमि भगै सिय संग लगै टपकै रंग चूनरि चादरिया।। 
प्यारी दग सयन दई हँसेके दौरी लै लै रंग गागरिया। 
ज्ञानाअलि असन बाँह धरी रंग बोरि दई पिय पागरिया।। 
पद्‌-137 | 
नवल दोउ खेलत फाग अरे | | 
रघुनन्दन श्रीजनकनन्दिनी असन बाह धरे।। 
मन सों मन दृग दूगन लड़ावत कर सों कर पकरे। 
अबिर उड़ावत दोउ मिलि गावत गति स्वर एक करे।। 
उ लपटावत कर छुटकावत पिय सिय फन्द परे। 
ज्ञानाअलि यह युगल माधुरी एक टक ते न टरे।। 
पद्‌-138 
पिय प्यारी होरी खेलैं पिचकारी सननन। 
गति गान तान लै तूम तननन।। 
झुकि झमकि झुमि रंगन को भरनि।। 
चित चपल चतुर भुज अश धरनि।। 
पग नूपुर बाजहिं सप्त स्वरनि। 
कर कंकण किंकिणि छुम छननन।। 


लि 


मिलि जबहिं ढोल डफ मृदंग ताल। 

नभ घन घमण्ड छाई गुलाल।। 

ज्ञानाअलि वरणहिं सुमन गल 

दुह दिशि जय जय धुनि घुम घननन।। 

पद्‌-139 
पिय चित चौगुनो तोसों होरी खेलन को लाग। 
चलिये बेगि बिलम्ब नहिं कीजै तेरो अचल सुहाग।। 
मान न कीजै नवल लाडली खेलिय पिय संग फाग। 
जो कुछ भई जान दे प्यारी क्या सोवै उठि जाग।। 
जो जिय होय सो माँगु लाड़िली तू तौ भरी रस भाग। 
या होरी सुख साज तुम्हें बिनु ज्यों बसन्त बिनु बाग।। 
तज्यो मान मिथिलेशनन्दिनी जग्यो सखिन को भाग। 
ज्ञानाअलि ललि लालन मिलि दोउ क्षण-क्षण नव अनुराग।। 
पद्‌-140 

होनी होये सो होय सखी मैं तो पिय की पगिया भिजाबोंगी। 
पगिया भिजावोंगी नीके खिझावोंगी अपनी ओर बचावोँगी । | 
खंजन दृग अंजन शिर सेन्दुर नकबेसरि पहिरावोंगी। 
बेंदी भाल कपोलन रोरी कुमकुम मारि भगावोंगी।। 
कर ककण चूरी पग नूपुर शिर सों चुनरि ओढ़ावोंगी। 
ज्ञानाअलि जो औसर चूकौ । मुह अ दोहा ल | 
हावामा कनान NRE “फिरि पछितावाँगी । । 


St ना 


76 श्रीबसत्त विहार पदावली 


` सरयू तट कुंज मची होरी।। 


_ छिरकत रंग सुमन सुर 


श्री 


oo 
पद-141 

किशोरी होरी खेलै नवल किशोर । 

“पंचमी रंग भरे दोउ घन दामिनि द्युति जोर।। 

बाजत ताल मृदंग झाँझ डफ जनु गरजत घनघोर । 

केशरे अगर अबीर कुमकुमा रंग बरसत झम झोर।। 

अबिर गुलालन लाल भयो नभ रंग रस बढ्यो न थोर। 

दोउ दल प्रबल विलोकि हरषि उर ज्ञानाअलि सिय ओर।। 

पद्‌-142 


एक दिशि राम सखन सँग राजत सकल सखी सिया ओरी। 


खेलहिं फागु फागु रस माते निज-निज टोल किये जोरी।। 


बाजहिं ढोल मृदंग झाँझ डफ, अबिर गुलाल भरे झोरी। 

रामसेवक पुर लोग देखि सब जै जैकार दुहूँ ओरी।। 
पद्‌-143 

डफ बाजे श्रीरघुवर प्यारे को । । 

इत सिय ओर उतै रघुनन्दन बढ्यो आनन्द अपारे को। 

मनही. मिलत युग सिंधु परस्पर लाज सुतोरि करारे को।। 

लपटत झपटत गिरत जुट पुनि उठत तरग खभारे को। 


गयो साँझ सकारे को।। 
रत कुमकुम बरसत जीवन प्राण हमारे को। 


रामसेवक सिय पिय दल भीतर टरत नहीं कोउ टारे को।। 


नकली पणा 


श्रीवपन्त 


HE लखलखजरिंणश 


_..“ललमडलललटिटीटीटीटी = 
पद-144 
पिय खेलिय आजु सम्हारि काल्हि रंग डारी। 
जरा कीन्ही पिय न विचार सीय सुकुमारी।। 
तुम्हे वेद कहत चित मृदुल भेद बिनु जाने। 
तुम्हरो चित वेदन रहित खेद नहिं माने।। 
चितवनि में चित-वित हरत फिरत इतराने। 
फरफन्द छन्द अति भरे हमहुँ पहिचाने।। 
अब हूजे सजग नृपेश सुवन धनुधारी।।पिय0।। 
श्री भरत लखन रिपुदलन सुललन बुलाओ। 
औरो जे सखा सहाय सोऊ संग ल्यावो।। 
इत ललनागण मन किये प्रनहिं रन भावो। 
सकुचो जनि सकुच निहाय धाय चलि आवो।। 
सबके मधि प्रीतम तुमहि बनेहौं नारी।।पिय0।। 
सुनि चन्द्रकला कल बैन चैनप्रद ही के। 
करि नैन सैन सुख ऐन चले ढिग सी के ।। 
स्वामिनि सुठि सरल सुभाव जानि हिय पी के। 
लालन गालन सु गुलाल दयी हसि नीके।। 
मुख श्याम अरुण रंग पाय भई छबि भारी।।पिय0।। 
बाजत मृदंग डफ बीन उतंग सितारी। 
कल जलज तमूरा ताल देत कर तारी।। 
गावें कल कोकिल बैनि प्रेम मतवारी। 
दम्पति दीन्हे गलबाँह बाँह पिय प्यारी | 


तत त त तामाका??? ्ज्जिजि जि 

क्षी MM 


\ rr 
+ जानकिवर जय जयति प्रीतिलता बारी।। पिय0।। 
पद-145 | 
बनि आये अनोखे आजु काल्हि सुधि भूलि गई । । 
इनि मुसुकात डेरात गात कस फागुन निधि उमड़ात लाज 
। विरमूल गई।। जाओ सिर नाओ प्यारी पग सरसाओ 
' १सराज सुहठि गँठि खूलि गई।। सोई कियो रसिक नव नागर 
मुख सागर महाराज नाज तिय तूलि गई।। जुग जुग जिवो 
` युगल जानकिवर दरस परस रस पाय सुप्रीतिलता फूलि गई।। 
पद्‌-146 
पिय प्यारो तुम्हरो अहो भाग। 
सिय स्वामिनि कर सुगुलाल लाग।। 
तन श्याम जमुन सिय कर सुगंग। 
रंग अरुण सरस्वती सद प्रसंग।। 
यह परब जोग भव रोग भंग। 
सखियन दृग न्हायो भल पराग।। 
सुनि काव्य कलाकर उक्ति जुक्ति। 
नागर रसेश भल भाव भुक्ति।। 
| मृसुकाय आय करि लाज मुक्ति। 
सिय प्रीतिलता अनुराग जाग।। 
| पद्‌-147 


रस रंगन धूम मचायो रसिया। 
तेरे रे अवध में सरयू बहति हँ, उमगि-उमगि सब आई नदियाँ। 
innit sr 


I गड 


पिहिउििििि 2 रासस 
इत से राम सखा जुड़ि आये, उत सीता संग आई सखियाँ।। 
दोउ दिशि अबिर गुलाल उड़ावत, धाई धाई सब घेरि नदियाँ। 
रामशरण धन धन पुरवासी पिय प्यारी जहाँ करे केलियाँ।। 
पद्‌-148 
मिथिला रस रंग मची होरी । 
एहि मिथिला की भूमि कोमल है सिय पद अंकित चहुँ ओरी। 
उँचि ऊँचि बगिया चौहट अटरिया, मोतियन झालर खोरि खोरी। 
निमिवंशी रघुवंशी साज जुरि करत ख्याल नई-नई होरी। 
रामशरण धन-धन पुरवासी पिय प्यारी के रस बोरी।। 
पद्‌-149 
पिय प्यारी संग हिलि मिलि दोऊ खेलैं होरी हो । । 
ललित कज कर पिय पिचकारी लली भली कुमकुमा सँवारी, 
अली चली सियसैन निहारी भरी प्रेम मतवारी लै रंग झोरी 
हो।।1।। छमकि छमकि छुम छूम छननननन तानि लेत तूम 
तूम तननननन, रंग बरसत घूम-घूम घननननन बचन व्यंग 
बहु भाँतिन बोलत गोरी हो।।2।। चन्द्रकला कलवीन बजाई 
युगलप्रिया सुमृदग मिलाई, गानकला कल गान सुनाई, सिय 
सिय पति मन भाई, हिय उमगोरी है।।3।। हेमलता सुख लखि 
सरसानी प्रीतिलता सुवितानहिं तानी, प्रीतम छवि तमाल 
अरुझानी, युगलविहारिणी जानी मुद सरसोरी है।।411 
पद-150 
खेला दे बालमाँ संग होरी । 


काक. 


ह्य 
ः हैं मुग्ध बिदग्ध अहौ तुम पिय न करो बरजोरी | | 
डस बरस किशोर चोर चित मैं हूँ वयस की थोरी। 
एतो पै न मानिहौ जो प्रभु कहिहौं राज किशोरी।। 
सुनि मुसुकाय डेराय कहन लगे पुनि-पुनि सखी निहोरी। 
यृगलविहारिणि को स्वामिनि सिय मल्यो पिया मुख रोरी।। 
पद्‌-151 
दोउ उमगि-उमगि खेले होरी, सखि श्याम गौर बरजोरी।। 
अवध सरु तर तीर भीर भइ, अबिर गुलाल रंग सबहिन लइ, 
धाय प्रिया कर गहि जग विजयी, मली कपोलन रोरी।।11। 
गौर बरन सिय गंग उमंगहिं, कुमकुम सरस्वति अरुन प्रसंगहि, 
श्याम जमुन प्रीतम अंग अंगहिं, वह प्रेम अक्षय सर सोरी।।2।। 


कलिमल तरु तृन तूरि बहायो, अभय भक्ति वर भक्तन पायो, 
` युगल विहार बहार सोहायो, चिरजीवै यह जोरी।।3।। 


पद्‌-152 


_ हिय अभिलाष सु प्यारे आजु तुम्हें होरी खेलैहौं । । प 
` तुम्हारौ श्रृंगार अंग निज धरिहों, अपनो तुम्हें पहिरेही । 


| हैं तूनीर कमर धनु सर कर तव कर कमल करैहौं, 


अनोखी-नारि-बनैहौं । ।1 । । 
पढ्‌ नुपुर बिछिया कटि लहँगो, सारी सुरग ओढैहो | 
बेंदी भाल चन्द्रिका के युत नकबेसरि छबि छैहौं, 
१ भाल = नैन-अंजनहे-लगैहौं । ।2 । । 
मुख बीरी गुलाल सुठि गालहिं लखि निहाल दृग हैहों। 


पिमित कति ¬ काः 
जीबन विहार नून 


I 


I, 


ऱयच्च्च्च्च्चंंं चचा. 
तुम पिचकारी भरि लै दौरो हौँ बचाय रंग जेही, 
पकरि पुनि पिय तोहि लैहौं। 13 । | 

जब करि मान मानिनी है बेठिहो तब परि पाँय मनेहों। 
युगल विहारिणि , श्री गुरु करुणा हिय सुखसिन्धु समैहों, 
मीन मन नहिं बिलगैहौ । ।4।। 

पद्‌-153 

श्रीमच्चन्द्रकला निकुज में होरी खेलन भई है तैयारी। 
अतर गुलाल अरगजा केशरि संग सखीगन प्रीतम प्यारी।। 
उमगि-उमगि खेलत रंग रेलत मेलत गर भुज हिय मुदभारी। 
कलिल ललित लावन्य अंग अंग गावत राग देत करतारी।। 


बाजत साज मृदंग तमूरा शोभा नहिं कहि जात महा री। 


युगल बिहार बहार प्रदायक श्रीयूथेश्वरी रहस प्रचारी । | 
पद-154 

खेलत आज अनोखी होरी। 

कनक भवन दुख दवन रवन थल भल नित मुद सरसोरी। 

उत अवधेश सुवन सिंहासन इत मिथिलेश किशोरी, 


भली दोउ साज सजो री।।1।। 
नेन सैन पिचकारी भाव भरि हँसि मारत दुह ओरी। 


हंस शेष के अंश धाय कै झपटि लपटि बैठो री, 

| चंद पै चंद बसोरी । 121 । 
कंद पै तड़ित तडित पै कद है तेहि युग सुक बय थोरी। 
ता मुख दाडिम बीज विराजत सो पुनि उडि न सको री, 


र” व 


A 
जाल युग तापै परो री।।3।। 


हरि को गजराज | सँडि गहि अपने अंक करोरी । 
झदलि पै कदलि कज पै पंकज तापै भँवर गुंजो री, 
ब्रह्म कलरव उपजो री । 4 । 
फागुन मास निवास हास रस लाज तो आज भगो री। 
प्रभावन सो करो मन भावन यह कहि अबिर उडो री, 
अरुन दिसि दसहुँ भयो री।।5।। 
उपटि झपटि गई लपटि लाल को चहुँदिसि से नई गोरी। 
सिय पिय पिय दंपति सुख संपति फगुवा मँगाय दियो री, 
पाय बढ्यो हर्ष हियो री।।6।। 
युगलविहारिणि सिय स्वामिनि को अनुगामिनी कह्यो री। 
मदा सोहाग बाग फूलौ फलौ अचल रहै यह जोरी, 
निरखि छबि कहै तृण तोरी।।7।। 

पद-155 


होरी खेलत राम सिया प्यारी । 
केशर रंग के हौद भरे हैं कचन मणि की पचिकारी।। 
कुमकुमा मारत हँसि दै तारी। 
बलकरि दोउ दिशि धूम मची भारी।। 
लखहिं अटनि चढ़ि नरनारी। 
ब्रासिनि धनि-धनि वेद कहत चारी । । 
पद्‌-156 
एरी मैं तो हार गई अर र र र श्यामला न जाने मोरी पीर। 


नली 


श्रीबभग्त 


| क 


उडत गुलाल अबीर 
` एकहि एक धरत छल 
बरषत सुमन चलत 

प्रेमलता मिथिलापुर वा 


पउीीिहिहिहिठििििीी ्् ् ्ः 
तैं अपनी मग चली जात रही श्यामला ने खींच्यो मोरे चीर | 
एरी वो फाटि गई सररर र ।।श्या0।। 
मैं कमला जल भरन जात रही श्यामला ने फेको मो पै नीर। 
एरी मैं भीजि गई थर र र र ।। श्या0।। 
पद्‌-157 
नव नागरि बाल बने रसिया। 
दृग अंजन खंजन रतनारे तकनि तीर बाँकी गँँसिया।। 
बेंदी भाल निसाल बिराजे नथ बेसर लटकन लसिया। 
कचन कुँवरि श्याम तन सारी घुँघट पट सुख छवि शशिया।। 
पद्‌-158 


प्रीतम होरी मचाना होगा। 


ललित गुलाल सुभग गालन पर मलना होगा मलाना होगा।। 
केशरि रंग बसन सुठि अंग अंग, रँगना होगा रँगाना होगा। 
भरि उमंग लै लै मृदंग गति नचना होगा नचाना होगा।। 
सरस फाग अनुराग रंग रस, गाना होगा गवाना होगा। 
हरिजन हरषि हरषि उर कंठन लगना होगा लगाना होगा।। 
पद्‌-159 

वाह वाह री अवध नृपति छोरी ।। 

कटि लहँगा तन माँहि कंचुकी दोउ 
बेंदी भाल अधिक तेरो सोहै 

लक्ष्मीनिधि से तुमहिं ब्याहि दऊँ भली 
जनकलली बड़ ननद तुम्हारी इनके 

नयनन अंजन कोरी। 
बजत चलत खोरी। 
बनी है सुन्दर जोरी। 
पग लागहु गोरी।। 


न या वाता 


८ एर चड Oi 
| करये तेग पाँय लागन को जो कुछ मातु दियो तोरी। 
(रिजन रसिक लगे जब नाचन होन लगी होरी-होरी।। 
पद्‌-160 
आज होली के रसिकराज सम्हल कर रहना। 
देखिये जाना नहीं भाग सम्हल कर रहना।। 
आती हैं भूप लली सुनके उत्पात तुम्हारी। 
हम सखीजन को जो सिरताज सम्हलकर रहना।। 
हैं सखा बन्धु कहाँ उनको बुलावैं जल्दी। 
कोजिये फाग का सब साज सम्हलकर रहना।। 
गालियाँ गाय गली रोकिबो रंग जो छिड़के। 
सो चुकारवैगी कसर आज सम्हलकर रहना।। 
खूब हरिजन के सहित धरके नचावैंगी तुम्हें। 
अब सबल से है पड़ा काज सम्हलकर रहना।। 
पद-161 
री वह पीर न जानत अँखियन भरत अबीर।. 
मुरकावत धरि नरम कलैयाँ एँचत धरि-धरि चीर।। 
झकझोरत मोहि पकरि-पकरि अंग मारत तकि दृग. तीर। 
मोहनि छिन-छिन अंक भारत हैं कसि-कसि के बेपीर।। 
पद्‌-162 


कैसे तोहि लखौंगी आँखि गुलाल न डार | 

कालि की अबिर अर्जी लौं करकत हारी करि उपचार। 

मलत-मलत दोऊ दृग मेरे हवै गये अति रतनार।। 

मॉक... 


rrr 

बिन देखे धीरज किमि धरिहै हियरो हाय हमार। 

मोहनिअली यही अरजी सुनु अवध छल दिलदार ।। 
पद्‌-163 

सखि होरी में धरि लैहौं लाल। रँगिहौ रंग में मलिहीँ गुलाल। 

सबहिं बिना की कसर मिटैहौं बेंदी he रचिहौं दौरि भाल। 

पियहिं ओढाइ सुरंग रंग चुनरी पहिरेहो मोतिन को माल।। 

जावक पद काजर नयनन में बिहँसि गोदनवाँ लगैहौ गाल । 

मोहनि अली अवध छैला को झमकि नचैहौँ बनाइ बाल।। 
पद्‌-164 

मलि दीन्ह गुलाल सु प्यारे को । 

मिथिला को बाँकी नव नागरि रूप गुनत उजियारे की।। 

झपटि चूमि लीन्हों मयंक मुख अवध छयल दिललारे को। 

मोहिनि देह सुरति तजि निरखत पिय नैना रिझवारे को।। 
पद्‌-165 

सजनी आजु मिले मोहि मग में राजकुमार । । 

में अपने मग चली जात रही दीन्हों रंग तकि डार। 

तापर लागे करन ठठोली हँस घुँघट पट टार।।, 

मैं सकचा गई सुनु आली देखि मदन उनहार। 

मोहनिअली लोग सब देखत ठाढ़े ड़गर 
पद-166 

अनोखी लाल लली की छबि हिय आज बसी | | 
अबिर भरी अलकें दोउन को मों तन आय डँसी । 


मझार । | 


नक ल््ूद्<< <<< 
अरुनारी अँखियाँ मदमाती तकि उर बीच धँसी । | 
झीनी कंचुकि रंग सों भीनी अंगन अतिहिं कसी। 
अरुझन मे बेनी सियजू को पिय की अलक फँसी । । 
दै गलबाहिं परसपर बिलसत मुख पर मन्द हँसी। 
मोहनिअली मेघ पै मानहुँ दामिनि आय लसी।। 
पद-167 
उ घर चलो गुइयाँ आजु खेलों होरी । 
चन्द्रकला विमलादिक गोरी, निज समाज को जोरी। 
लेहु निमाह कसर सब दिन को दशस्यन्दन सुत को री।। 
अबीर गुलाल कुमकुमा केशर लै लौ री भरि झोरी। 
झाँझ ढोल मुरचंग बीन डफ फाग को साज सजो री।। 
अवध छयल दिलदार यार को पकरि रंग में बोरी। 
भरत लषन रिपुदबन सखन युत तिनहि गुलाल भलो री।। 
इतना सुनत समूह अलिन की गलिन गलिन ते दौरी। 
मोदलता लालन के गालन लै लै मलो री रोरी।। 
पद्‌-168 
मैं तो मिथिला की अलबेली अलियाँ, मुझसे मत बोलो।। 
प्यारे अवध नृपति के छोरे, हौ तो अबहिं उमर के थोरे, 
करते हो बतियाँ रस बोरे, मेरा घुँघट ना खोलो।। 
लुँगी सारी सज नारी कर दूँगी , 


ना तो अभी धाय घर a क 
सिय स्वामिनि पग परवाऊँगी ना छारूँगी मैं तौ लौं।। 


खैहौ सुमन छडी की मारी अइहैँ याद पिता महतारी, 

जइहैँ बिसर सबै तब गारी, मोद रस घात में मत डोलो।। 
पद-169 

आजु सजन संग होरी माया लो। होरी है होली गायलौ। 

सुनो सुनो सब सखियों, पिचकारी भरि भरि रखियो, 

राघो रसिक को रंगों में रंगिके, सारी पेन्हाय आजु नारी बनायलो। 

मानो नहिं विनय निहोरो, मत छली छयल को छोरो। 

आली सबै मोद ताली बजाय के, संगे नचाय लो संगे नचाय लो।। 
पद-170 

होरी में आये ससुरारी किशोरीजी के साजनवाँ। 

सब सखियाँ मिलि पकरि के लायब नर से बनायब नारी।। 

नक बेसरि झुमका पहिरायब कस के पेन्हायब सारी। 

अबिर गुलाल मुख में लागाब तकि तकि मारब पिचकारी।। 

छोटका भैया से साज बजायब तोहरो नचायब दै तारी। 

श्रीसियाजु के पैयाँ अहाँ लागू न तो कहि दिय मिथिलासे हारी।। 
पद-171 

पिचकारी से भिजाई मोरी नई सारी।। 

कर पकरी कचुकि बन्द खोलत लै लै नाम देत गारी। 

मलत गुलाल कपोलनल्लकपर मुख चूमत लै बहिलारी।। 

अवध छयल बरजो नहिं मानत लोक लाज सब धो डारी। 

सियाअली होरी के रसिया नचत नचावत दै तारी।। 
पद-172 

रसिया को नारि बनाऊंगी। 

८ लहँगा उर माँहिं हि कचुको चुनरी शीश ओडढ़ाऊँगी।। 

गल गुलाल दृगन मे अजन वेंदी भाल लगाऊँगी। 

सियाअली ताली बजाय कर स्वामिनि निकट नचाऊँगी।। 

| पद्‌-173 

देउ भीने रहो रंग भीने रहो। 

यह रंग भीनी छबि अँखियन को प्रीतम नित-नित देते रहो।। 

| आप रंगे रंग डारे हमह को हमसे भी रंग लेते रहो। 

' सियाअली यह रंग की बधाई सोहि मुख चुम्बन देते रहो।। 
पद्‌-174 

यह जोरी नित आनन्द रहो । 

नित रस रंग केलि सुख छाको मो आँखियन सुख देते रहो।। 

नित यह फाग भाग मम आवै नित रंग प्रीतम प्यारी लहो। 

` सियाअली आशीष हिये से मम प्राणन के सरवस हो।। 
पद-175 

` छेके दोउ रंग रंगे नव गात।। 

खेलि फाग अनुरागन भरि-भरि अंश रहे अलसात। 

अबिर भरी अलक एक कपोलन अनुपम छबि छहरात।। 

नीद भरे चितवन चित चोरत मंद-मंद मुसुकात। 

सियाअली यह फाग मुबारक यह रस रंग को रात।। 
पद-176 

हेली खेलन चली सिय प्यारी | । | 

चन्द्रकला विमलादि सखी सब कर कचन लिये पिचकारी। 

य 
उरज उतङ्ग कटी अति छीनी यौवन मद रस मतवारी।। 
कारी लरैं उरज पर सोहत जनु नागिनि युग फूँकारी। 
नैन बान तीखी बरसावत प्रीतम ऊपर रसकारी।। 
यूथ-यूथ सखियन मदमाती गावत चली सरस गारी। 
रंग गुलाल उड़ावत बोलत आरज सुत पकडि करो नारी।। 
प्रीतम यूथ लिये सखियन के सखा रूप कर पिचकारी। 
दोउ दिशि ते रंग बरसन लागे मनहुँ मघाके झरि भारी।। 
भिरे परस्पर एक-एक ते पिचकन मारि करें रारी। 
दौरि प्यारी धरि लई प्रीतम को मसलि गुलाल किये नारी।। 
प्रीतम रूप बन्यो प्यारी तब बैठे दोउ भुज गह डारी। 
यह रस केलि युगल प्रीतम के निरखि-निरखि सखि बलिहारी । । 
पद्‌-177 

जरा नाचो छयल जारा नाचो जी जरा नाचो। 
सिय स्वामिनि की शुभ विरदावली, अपने मुख से बाँचो जी। 
घुँघट खोलत लाज करो बनि नवल नायिका साँचो जी।। 
जनकलली पद पूजन कीजै करि प्रणाम वर जाँचो जी। 
वर मिलिहैं मिथिलापतिवारे उनहीं के रँग साँचो जी।। 
चारुशिला धरि संग नचावैं ताथेइ ताथेइ माँचो जी। 
नेहशिला यह सुख मनि लूटत छाँडि जगत सुख काँचो जी।। 
पिय सो आज नक हे 

री खेलन ज़ैहौं।। 
विपिन प्रमोद बसन्त चौक बिच सकल सुसाजु सजेही । 


Yo 
ब्रोलवैहौं बहु नवल नागरी रंगन धूम मचैहों।। 
| | जब रघुवंश लाड़िते स्वागत करि बैठैहौं। 
ललकारि रंग जंगन करि विजय सुपत्र लिखैहौं। । 
| लै जेहौं संकेत कूज बिच गुण रमणत्व गहेँहौं। 
मधुरलता रसराज पान करि मधुर भाव सससैहौं।। 
पद-179 
होरी रंग मचैहौं आयो बसन्त बहार । । 
पिय सों प्रेम प्रमोद भरी सिय बोल उठी ललकार। 
सजग होइये नृपनन्दनजू रसिकन को सरदार।। 
कला कुशलता काम न अइहैं जैहो सब विधि हार। 
जब बरसेगी रंग झमाझम अरु कुमकुमन सुमार।। 
कहि रस रली मली मुख रोरी अधर चूमि चुचुकार। 
` मधुरलता मुसुकाइ ताल दै करि रहि जय जयकार।। 
| पद-180 
जोरी युग-युग जीवो रसमय रंग रगे। 
श्रीमिथिलेशनन्दनी स्वामिनि प्रियतम प्रेम पगे।। 
विविधि विलास हुलास चाव चित अंक सों अंक लगें। 
रहि रसराज तोरि तृण छवि पर छको सनेह सगे।। 
पद्‌-181 


चिरजीवो होरी के रसिंया। 
hap होरी गुलाल की झोरी पीत पीताम्बर कटि कसिया।। 


पारी संग रंग रस भौत न र संग रंग रस भीने मंद हँसनि मुख बिच हॅसिया। 

222: 
नित यह फाग भाग मम आवे गसी रहे ऐसी गसिया।। 
पद-182 
पिय प्यारी जू खेलैं होरी । | 
श्याम गौर मन हरन बरन वर राम सिया रंग बोरी। 
फाग विहार करै नित नूतन नित नव सुख बरसोरी, 

जियैं युग-युग यह जोरी । ।1 । | 
अबिर गुलाल की धूम मचै नित-नित नव रंग बरसोरी। 
फूलन की नित मारा मारी नित रसमय झकझोरी, 
बनी रहै नित रंग होरी।।2।। 
अचल रहे अहिवात सियाजू को भाग सोहाग बढ़ो री। 
मंगल मोद विनोद अलिन संग कान्तिलता बिलसोरी, 
सदा रसगान करो री।।31। 
पद्‌-183 

आरति लाल लली को करति रंगीली बाल | | 
श्याम गौर मनभावन जोरी लखि-लखि होत निहाल। 
कोउ शिर छत्र फिरावति ढुरवति दुहुँ दिशि चँवर रसाल।। 
कोउ नाचति गावति कोउ गजवति डफ मृदंग करताल। 
भूषण वसन रतन तणि वारहिं बरसावहिं फुल माल।। 
राई लौन उतारति कोउ सखि कोउ तोरति तृण जाल! 
कात्तिलता कुसुमाञ्जलि अर्पहि कहि जय-जय सियलाल।। 


कवित्त 
होरी खेलिवे को ठाढ़ि जानकी सखिन मध्य, 

क़ कोनप्रेमखी रकेउमाको 7 कौन प्रेमसखी उर के उमंग को। 
आस पास जूथ जूथ युवती समूह ठाढि, 
गीत मिस गारी देत लाल सुखकन्द को ।। 
` अंशनि झुकाय कछु मन्द-मन्द मुसुकात, 
चन्द्रिका झुको है मत्त मानो जीति चन्द को । 
प्रेम सों पगी है रस रूप उमगी है आलि, 
अंश सों लगी है कर लिये अरविन्द को । ।1 । | 
जनक दुलारी को सहेली अलबेली एक, 
लाड्लि लखन सों गुमान भरी झगरी। 
' दुसरी तुरत वेष पुरुष बनाइ आई, 
जाइ राम पास ठाढ़ी भई मति अगरी।। 
` तीसरी तुरति कीन्हीं बेंदी भाल भरत को, 
जाइ रिपुसूदन की छीनि ल्याई पगरी। 
बात कहिबे को मिस लाल को बदन चूमि, 
भाजि आई तारी दै हँसन लागीं सगरी।।21। 
` जावक लगायो जलजात ऐसे पायन में, 
बिछिया कलित ह्वै अधिक छवि छाई है। 
घृमि रह्यो घेरवारो घाँघरो सबुज रण, 
| ह जरतारी सारी कंचुकी सुहाई है।। 
प्रेमसखी अंग-अंग भूषन विविध साजि 
जहु-बहु कहत वधूटी गहि ल्याई हैं। 


के तुरत हजूरि कियो 
सुभगा सखी टी एक सासुरे ते आई है। 131 । 

दोहा 
फागुन भागन करि चढ्यो अलिन बढ्यो अनुराग | 
अब हिलिमिलि हम खेलिबो, लली लाल संग फाग।॥1॥। 
लालन लाल की जरी, भरी रंग पिचकारि। 
असि छोड़ी छविसो बिहँसि, सिय उर ओर निहारि।।2।। 
दुरि बिमला तब दौरिकै, पिय शिर केसरि ढोरि। 
हो हो होरी कै उठी हिलिमिलि नवल किशोरि।।३।। 
राग काफी 
कौसलराज लला मिथिलेश किशोरी हो। 
खेलत हैं दोउ मोद भरे रंग होरी हो।।1।। 
लीन्हें सखा संग सोदर श्री रघुवीर हैं। 
मेन महीपति साथ मनो भट भीर है। ।2।। 
केसरि पेंच बिराजत हैं जरतारी के। 
राजत हैं तिनपै शिर पेंच किनारी के।।3।। 
एकन के शिर सोहत पाग मुकेश की। 
छाजि रही झुकि कै कलँगी अति वेश की । 141 । 
एकन के शिर चीरन पीत विताने हैं। 
मानो मनोज महीपति खोलि खजाने है।।5।। 

एकन के कुलही शिर कचन की लसै। 
एकन के सिर पाग प्रसूनन को बसै।।6।। 
एकन के झिलमैं सम रेशम जारी है। 
नयन गुलाल बचावन की हुशियारी है।।7।। 
एकन के कल कुण्डल डोलत कान में। 
खात बिरी एक ठाढ़े अनंग को शान में।।8।। 
एकन के जुलफै हैं कपोलन पै छुटी। 
हैं हर के गिरि में मनो संबुल की बुटी।।9।। 
एकन के नकसी बने अंगद हेम के। 
बाँधे मनो लिखि यंत्र सदा सुख छेम के। 1101 । 
झीन झंगा तन सोहत सौँधन सों सने। 
कोर किनारिन के फिरवा जिन सों बने।।11।। 
केसरि सों डुपटा रंगि रूप छपाये हैं। 
तारजरी दोड छोरने छैलन लाये हैं।॥121। 
कंचन के पिचका कटि फेट गुलाल की । 
रंगन की गरमी उरगार है साल को।॥13।। 
को बरनै छवि सुन्दर राजकिशोर को। 
जाकी कटाक्ष विलास प्रिया चितचोर की ।1141। 
सीया सहेली सबै अलबेली नवेली हैं। 
गौरि गिरा कहिये जिन आगे गवेली है।।15।। 
सारी सबै पहिरे तन रङ्ग रङ्गीली हैं। 


-- दिप एफ 

मोतिन सों भरी माँग कलाव लगी जरी।117।1 
मालती की कलिका भरी एक की माँग है। 
रूपै मढ़ी छुरी ढाल पै मैन की सांगि है। 1181 । 
फूलन सो गुही बेनी पै पीठी यों लसे। 
मानों दुरंग भुजंग गिरा जल में बसे।।191।। 
एकन के शिर छूटे बिराजत बार हैं। 
श्याम बड़े चिकने घुँघुरे सुकुमार हैं।।201। 
कचन को सित खौरिनि रोरी के बेंदा हैं। 
गङ्ग के भौर परे ज्यों गुलाब के गोंदा हैं।।21।। 
एक सखी के ललाट जरव की आड हैं। 
शीश चढ़ी हिय ते सिय जयति की चाड़ हैं । 1221। 
एकन के भृकुटी बर श्याम दिठौना हैं। 
दीठ डरावन को मनौ रीछ के छैना हैं। ।23।। 
नयन निरञ्जन एकन के छवि यों लहैं। 
गर्व भरे भट मानो न अस्त्रन को गहेँ। 124 । । 
एकन के दृग अंजन रंजित लोल हैं। 
लीन्हें मनो शिशि तै तम पंकज ओल हैं।।251। 
लाल जरे श्रुति भूषण ते न कहै परै। 
मैन महीप सभा दोउ दीवटि से बरै।।26।। 
"कन के नकबेसरि मो र सुहावने। 
है सुररूख की डार पै मोर लजावने । 127 ।। 

एकन के लर मोतिन की वर ग्रीव हैं। 
चन्द्र सरोज सुदेश मनौ नदसीव हैं।1281। 
रंगी रंगी तन तास की कचुकी है बनी। 
राजति है जरि घुँडिन फुंदनि सों तनी।।29।। 
कचन के भुजबंद पुहे पट नील हैं। 
आये मनो शिव दै दिन रैनि उकील हैँ। 1301 | 
नीवी-मढ़ी जरतार रुमावलि संगी हैं। 
है अमनूस की डारि पै हेम की बंगी हैं।।311। 
लीलक के लहँगा कटि घूम घुमारे हैं। 
नेवर नूपुर की धुनि होत अपारे हैं।।321। 
को बरनै छवि सुन्दर राजकिशोरी को। 
जाकी कटाक्ष विलास पिय चित चोरी को। 1331 । 
लाल कह्यो रिपुसूदन सों मुसकाइ कैँ। 
आपनी बाँह अली एक आनौ बुलाइ के । 1341 । 
तासों कछ हम भेद की बात बखानि हैं। 
जानि हैं तो विधि बोलि विशेषि कै मानि है । 135 । । 
नीकी कही तुम नाथ पै हौं किमि बाँह है। 
बोलावन ताहि कहाँ प्रभु पायौँ छवै । 136 । । 
तुम्हें कहौ राम की आनि हैं। 
उत जो प्रिय मानि हैं।।37।। 
गये बने यों कहिकै चले। 

विचक्षण हैं भले।।38।1। 


जाउँ बो 
कोउ न घेरे 
है निज मंत्र सखा 
आयसु मानि ग 
लीन्हें सुम 


= लण्कष्णी 3 


SS 
रेंग चले रिपुसूदनजू मति धीर हैं। 
धाई सखी उतते करिकै अति भीर हैं।।39।। 
हौं प्रभु को लघु सोदर पै सुनि लीजिये। 
जानि सिया जू को दास अभे मोहि दीजिये । 1401 | 
आवो ललाजू चलैं अब को तोहि घेरि हैं। 
जो मिथिलेश किशोरि को दास हवै टेरिहैँ।।411। 
काजु कहा वेइ जानें तऊ कछु जानिये। 
ह्वैहै न संधि को बात जु जाइ बखारिये।।42।। 
आयो बुलावन एक सखी प्रभु बोली है। 
साँचहु साँची कहौं जिन जानौ ठठोली है।।43।। 
लाल गुलाल के ढेर ललाजू बिलोकिये। 
पीछे हमें रङ्गभूमि में आनिकै रोकिये।।44।। 
देखो डला कितने हैं कपूर के धूरि के। 
ढेर अकाश लगे हैं मृगामद चूर के ।1451। 
कोन गनै घट जेते हैं रंग सहाब के। 
शीशे असंख भरे धरे वारि गुलाब के।।461। 
शेलन को छरी गेंद कहाँ लौं गनाइये। 
देखत हौ तुमहीं नहीं बात बनाइये । 147 । | 
बेला चमेली फुलेल को है गनना कहाँ। 
देखत हौ धनि एक में खात तुम्हें हहा । 148 1 । 
चोवन के चुरवा चलिहे चहूँ ओर ते| 


धारे सै पग छवैहो लला दृगकोर ते।।49।। 

ए कर बाँधन को धरि फूलन माल हैं। 
आजु हमारे हाथ ललाजू के गाल है।।501। 
केसरि नीर भरे बहु हेम के हौज है। 
कंचन के पिचका लिये फौज की फौज हैँ। 1511 | 
लाल उतै कर पिचका दावन लै लोटे हैं। 
छैल छबीले सवै कुवरौटाय कोटे हैं ॥ 521 । 
लाडिलीजू के इतै अब नाहिन ढील है। 
लागी अनी पै ललाजू कहाँ अब शील है।।531। 
एक कहैं सुनिये मिथिलाधिप की लली। 
कौन घटाई गये रघुनन्दन पै अली।15411 
एक कहैं धरि राखो ललाजू को ओल में। 
आइ हैं तौ ये जैहैं आपने टोल में 115511 
एक कहैं यह बात हँसी तिहुँ लोक में। 
दूत स्वै आवै कही तिहि राखिये रोक में । 156 । । 
श्रीमिथिलेशकिशोरीजू ताहि सराहिके । 
बीरी दई तिन लीन्ही सिया पग छवाइके । 157 । । 
है यह काज तिहारो उहाँ लगि जाइये। 
आरजनन्द की बात बिनै सुनि आइये।।58।। 
संग लै शत्रुनिकन्दन ता गये तहाँ। 
आदशस्यंदन नन्दन सानुज छ हैं जहाँ।।59।। 

लाडिलीजू को तमोलनि सों मुख लाल है। 
जगाल पान भई सु निहाल है । 160 । । 
पाय पियारे के 

लोल कपोल नचावत ऐंड गुमान सौं। 
बात कही हंसि तासों बड़े एकसान सों।।61।। 
दासी हमें मिथिलेश जू दाइजै जे दई। 
कोन सी चूक हमारी प्रियाजू के ह्यां भई।।62।। 
वेद विचार को त्रास न जो इत आइहौँ। 
हानि गलानि न हवै हैं बडो सुख पाइहौं । 163 । | 
लाल कहीँ अब नीति की बात कहाँ रही। 
प्रीतम प्यारी लड़े यह वेद कहाँ कही।।64।। 
हारि ओ जीति की बात रमापति हाथ है। 
देखिये काको दया दल कौन के साथ है।।65।। 
और कछु कहिये सो कहौ सुनि लीजिये। 
बात यहै बरु नीको बने सोइ लीजिये ।।66।। 
भेद कह्यो सिय सों सब जाइकै नागरी। 
ताहि सराहि दई पदवी मति आगरी | ।67।। 
भाँति भली सो कृपा रस सागर बोरी है। 
हाकि उठे दोउ ढोलक हो-हो होरी है। 1681 । 
हॉकि उठे दोउ टोलक जोरी मंजीर की। 
होने लगी धुनि झांझ मृदंग नफीर की।।69।। 
श्री दशस्यंदन नंदन जय उत जागी है। 
जय मिथिलेश किशोरी इतै धुनि लागी है।।701। 
हाथन को हथनालै प्रसून के गोले हैं। 
मारे दोउ दिशि ते पिय प्यारी की बोले हैं।।71।। 

बीरी छरा भरि एक विचक्षण डारहीं। 
एक सौं एक सराहि कै बोलि प्रचारहीं।।72।। 
केसरि नीर भरी पिचकारि सुहाई है। 
मालति को कलिका मुख राखि चलाई है।।73।। 
एक कहें अब क्यों लगि ढील लगाइये। 
लाल गुलाल को ओट लली मिलि जाइये। 174 । | 
लाल किये उत आगे सखागण सान दै। 
प्यारी इतै अलिपुँज चलाइये मान दै।।75।। 
लाल उतै बकसैं गज मोतिन के छरा। 
प्यारी इतै बक्से नग हीरन के हरा।।761। 
छूटे दुहूँ दिशि ते बर मूँठि गुलाल की। 
हैं इत घुँघट ओट उतै पट शाल की।1771। 
धुंध कपूर गुलाल की छाई अकाश में। 
सू सकोच दियो पट मानौ बिलाश में।।78।। 
लाल सखा अटक्यो इक लाडली टोल में। 
प्यारी की एक सखी अटको पिय गोल में।।79।। 
लाल उतै नर भूषण बाको बनायो है। 
दै तिय की छबि प्यारी जू वाहि नचायो है।।80।। 
चाहि सबै रघुनन्दन जैति सिखावहीं।। 
जय मिथिलेशकिशोरीजू वाहि पढ़ावहीं।।81।। 
पाट बँधी पचरङ्ग प्रसून की छरी। 
आनि मिली दोउ फौज हरोलन हौँ परी।।82।। 

पाग के पेंच छुटे शिर तै पग आये हैं। 
भीर परे विधु मानौ सरोज मनाये हें । 1831 । 
मोती लरैं छुटि शीश तै आई उरोज है। 
संकट में शिव पै जल छाँड्यो सरोज है।।841। 
थाइ चली पिय को दल देखि सबै अली। 
ढीठि भई धरि आगे सखागन लै चली।185।। 
ह्वै है खरो जिनके जिय खेल को दायो है। 
सो न यहाँ ते टरैगो जो एक को जायो है।186।। 
कौन सुने सबके दृग मूँदे गुलाल हैं। 
पीठ छड़ी उपठी मुख चोटन लाल हैं।।871। 
पीछे परे जुवती दल देखि लजाइकै। 
लाल फिरे सो घिरे सिय सैन में आइकै । 1881 । 
एक सखी सिय सों हँसि बोलि सुनायो है। 
लाल हरोल के गोल के घेर में आयो है।189।। 
सो सुनिकै धुनि चोट विजै नगरा परी। 
लागी मुबारक होन निछावरि की झरी।।1901। 
खासी खवासिनि एक सियाजू की गई तहाँ। 
साँवरो छैल छबीलो पस्यो फंद में जहाँ।।91।। 
लाल डरो जनि चूक सबै बकसाइहं। 
श्रीमिथिलेशकिशोरी से नीके मिलाइहौं। 192 । । 
बांधे दोऊ कर लाल को लै कुसुमावली। 
डारि गरे पटुका सिय पास को लै चली।।931। 

जे जुवती अति चचल खेल की नागरी। 
बातें बनाइ कहें रसरूप की आगरी।।94।। 
चलि डारो लड़ैती के पायन पै सुख ऐन को। 
वारिये या छबि ऊपर कोटिक मैन को।।95।। 
एक कहे हम आपनो भायो कराइहैं। 
खजन गजन नेनन अंजन ल्याइहैं।96।। 
एक कहें हम काहे को यों डरवाइये। 
देखो सियाजू कहा कहैं सोई कराइये।।97।। 
एक कहें तिय को छबि लाल को दीजिये। 
पीछे लली के हजूर लै हाजिर कोजिये। 198 । | 
एक सखी दृग खंजन अंजन आजिके। 
_ तारी दई हँसि गाल गुलाल सों माडिके । 199 । । 
आवो सिया को सिंहासन लाल जुहारिये। 
भेंट यहै है तिहारी जू टेरि पुकारिये । 1100 । । 
सोई करों पिय प्यारीजू उत्तर यों दियो। 
लाल कहौ सो गरूर गुमान कहाँ गयो । 1101 । । 
एक सखी सिय के हित को रुख जानिके । 
छोरि दिये कर बंधन लाल के आनिके । 1102 । । 
लाल सिया जू के पायन जावक दीजिये। 
बाँचै सो आपने भाल में भूषित कोजिये । 1103 । । 
लाल कह्यौ हम हारे सही हम हारे जू। 
दास सियाजू के हैं सदा आज तिहारे जू। 1104 । । 

सूधे सुश्याम न जानौ बड़े कल खानि हैँ। 1105 | | 
पत्र सखा निज साखि दै आजु लिखाइये। 
एक रती गुर द्वै तिलकारे खवाइये। 1106 | | 
जानि परे जिय साँचि सोई अब कोजिये। 
एक कहा दस पत्र लिखाइ कै लीजिये। 1107 | | 
लाल उठाइ भुजा हँसि टेरे सखा सबै। 
आये सियाजु की सौंह सखी करो जबै। 1108 | । 
सोई कह्यो सुखसिधु महा रस मानिकै। 
बैठे सिंहासन साथ सिया रुख जानिकै । 1109 । | 
को बरणैं छबि राजकिशोर किशोरी की। 
जोरी अनूप बनी रति नायक होरी की111101 | 
नाचन लागी अलींगन बाजै मृदंग हैं। 
कोइ न बचे जितने जग होरी के रंग हैं।।111।। 
अंस धरे भुज देखत प्यारो प्यारी है। 
रूप सखी तेहि औसर की बलिहारी है। 1112 । | 


।। इति होली रूपसखीकृत सम्पूर्णम्‌। । 

